Türküstan qəzeti. - 2018.- 21-30 iyul. - № 72. - S. 15.\nAzərbaycanlıların soyqırımı tarixin ən qanlı faciələrindəndir\nXIX əsrin əvvəllərində Qarabağa və Zəngəzura İrandan və Osmanlı imperiyasından çoxlu sayda erməni ailələrinin köçürülməsi, 1905-ci və 1918-ci illərdə erməni hərbi dəstələrinin Qafqazın müxtəlif bölgələrində həyata keçirdiyi kütləvi qətllər və talanlar, 1948-1953-cü illərdə soydaşlarımızın Ermənistan Respublikası ərazisindəki ata-baba yurdlarından deportasiya edilməsi, 1988-ci ildən başlayaraq Dağlıq Qarabağı Azərbaycandan qoparmaq məqsədi güdən genişmiqyaslı müharibə və onun bu gün də davam edən acı nəticələri, 1992-ci ilin Xocalı faciəsi - bunlar təcavüzkar erməni millətçilərinin azərbaycanlılara qarşı planlı surətdə həyata keçirdiyi soyqırımı siyasətinin qanlı səhifələridir.\nSoyqırımı bütöv əhali qruplarının, etnosların irqi, milli, etnik, yaxud dini əlamətlərə görə tamamilə və ya qismən məhv edilməsi deməkdir. Tarix sübut edir ki, XIX əsrdən başlayaraq ermənilər Qafqazda və Türkiyə ərazisində işğalçılıq niyyətlərini həyata keçirmək və tarixi torpaqlarımız hesabına “böyük Ermənistan” xülyasını reallaşdırmaq üçün ardıcıl olaraq hərbi və ideoloji vasitələrdən yararlanmış, XX əsr boyu Azərbaycan və türk xalqlarına qarşı dəhşətli soyqırımı cinayətləri həyata keçirmişlər. Lakin dünya ictimaiyyəti əsl həqiqətləri, əslində nəyin baş verdiyini etiraf etməkdən çox uzaq olub. Təəssüf ki, indi də beynəlxalq aləm ikili standartlarla çıxış edir.\n“Daşnaksütyun” partiyasını yaratmaqla mənfur niyyətlərinə start verən ermənilər Azərbaycan xalqına qarşı soyqırımı və deportasiya siyasətini planlaşdırılmış ssenari üzrə tarix boyu mərhələlərlə reallaşdırmışlar. XIX əsrin sonlarında, XX əsrin əvvəllərində, xüsusən 1905-1907-ci illərdə Bakıda və digər bölgələrdə dinc azərbaycanlılara qarşı həyata keçirilən qətliamlar ermənilərin çirkin və məkrli niyyətlərini reallaşdırmaq üçün başladıqları soyqırımı siyasətinin ilkin mərhələsi idi.\n1915-ci ildən 1920-ci ilədək olan dövrə təsadüf edən ikinci mərhələdə ermənilərin silahlı daşnak-bolşevik birləşmələri Bakıda və Azərbaycanın bir çox bölgələrində misli görünməmiş soyqırımı törətmişlər. 1918-ci ilin mart-aprel aylarında ermənilər Bakıda, Şamaxıda, Qubada, Muğanda, Lənkəranda 50 mindən artıq azərbaycanlını qətlə yetirmiş, evlərini talan etmiş, on minlərlə insanı yurd-yuvasından didərgin salmışlar. Təkcə Bakıda 30 mindən artıq azərbaycanlı xüsusi amansızlıqla öldürülmüş, Şamaxı qəzasının 58 kəndi yandırılmış, 8 mindən çox adam, o cümlədən 1653 qadın və 965 uşaq qətlə yetirilmiş, Quba qəzasının 122 kəndi yerlə-yeksan edilmişdir. Qubada azərbaycanlılarla yanaşı, etnik azlıq təşkil edən dağ yəhudiləri də soyqırımına məruz qalmışdılar. Qarabağın dağlıq hissəsində 150-dən çox, Zəngəzurda 115 azərbaycanlı kəndi vəhşicəsinə dağıdılmış, əhaliyə qəddarcasına divan tutulmuşdur. İrəvan quberniyasında 211, Qars vilayətində 92 azərbaycanlı kəndi dağıdılmış və yandırılmışdır. İrəvan azərbaycanlılarının müraciətlərində göstərilir ki, bu tarixi Azərbaycan şəhərində və onun ətrafında 1920 azərbaycanlının evi yandırılmış, 132 min azərbaycanlı məhv edilmişdir.\nAzərbaycan Xalq Cümhuriyyəti yarandıqdan sonra 1918-ci ilin mart hadisələrinə xüsusi diqqət yetirilmişdir. 1919-cu və 1920-ci illərdə mart ayının 31-i Azərbaycan Xalq Cümhuriyyəti tərəfindən ümummilli matəm günü kimi qeyd edilmişdir. Lakin Azərbaycan Xalq Cümhuriyyəti dövründə ermənilərin azərbaycanlılara qarşı soyqırımını araşdırmaq məqsədilə yaradılan komissiya sovet Rusiyasının ölkəmizi işğal etməsi səbəbindən öz işini başa çatdıra bilmədi.\nAzərbaycan xalqı sovet imperiyasının tərkibində də terrora, kütləvi qırğınlara, deportasiyalara məruz qalmışdır. Təkcə 1937-1938-ci illərdə Stalinin ölüm dəzgahı əksəriyyəti ziyalılardan ibarət olan 70 min azərbaycanlını işgəncələrə məruz qoymuş, məhv etmişdir.\nSSRİ Nazirlər Sovetinin “Ermənistan SSR-dən kolxozçuların və başqa azərbaycanlı əhalinin Azərbaycan SSR-in Kür-Araz ovalığına köçürülməsi haqqında” qərarı ilə 1948-1953-cü illərdə 200 min azərbaycanlı faciəli izləri ilk baxışda görünməyən soyqırımına - deportasiyaya məruz qalmış, öz tarixi vətənindən zorla köçürülərək Azərbaycan ərazisində yerləşdirilmişdir. O zaman tarixi Azərbaycan torpağı olan indiki Ermənistan ərazisində 400 mindən artıq azərbaycanlı yaşayırdı. 1948-ci ildə Ermənistandan deportasiya edilən azərbaycanlıların sayı 10.504, 1949-cu ildə 15.713, 1950-ci ildə 12.232, 1952-1953-cü illərdə 13.760, 1954-1956-cı illərdə isə 5876 nəfər olmuşdur. Ümumiyyətlə, Ermənistan SSR-dən deportasiya və etnik təmizləmənin bu mərhələsində yüz min nəfərdən çox azərbaycanlı zorla köçürülmüş və ya köçməyə məcbur edilmişdir. Deportasiya tədbirləri Ermənistanın 22 rayonunu əhatə etmiş və əsasən azərbaycanlıların ilk yaşadıqları ərazilərdə həyata keçirilmişdir.\n1988-ci ildə Ermənistan SSR ərazisindən, öz dədə-baba yurdundan - 185 kənddən və başqa yaşayış məntəqələrindən 230 min azərbaycanlı qovuldu, onlara məxsus 31 min ev, şəxsi təsərrüfat, 165 kolxoz və sovxozun əmlakı talandı, 214 nəfər öldürüldü, 1154 nəfər yaralandı, yüzlərlə adama işgəncə verildi. Nəticədə Ermənistan demək olar ki, monoetnik bir respublikaya çevrildi.\nEtnik təmizləmə siyasətini başa çatdıran ermənilər ötən əsrin 90-cı illərindən başlayaraq Azərbaycanda terroçuluq dalğasını genişləndirdilər, soyqırımı siyasətinin növbəti mərhələsinə rəvac verdilər. 1992-ci il fevralın ortalarında Xocavənd rayonunun Qaradağlı kəndinin 54 sakinini vəhşicəsinə öldürüb silos quyularına atdılar. 1992-ci il fevralın 25-də isə erməni hərbi birləşmələri sovet ordusundan qalma 366-cı alayın köməyi ilə Azərbaycanın Xocalı şəhərinə hücum edərək dinc azərbaycanlılara vəhşicəsinə divan tutdular, daha bir dəhşətli soyqırımını törətdilər. 613 nəfər, o cümlədən 106 qadın, 63 azyaşlı uşaq, 70 qoca öldürüldü. Min nəfərdən artıq dinc sakin müxtəlif dərəcəli güllə yarası alaraq şikəst oldu. 1275 nəfər əsir alındı, 8 ailə bütövlüklə məhv edildi. 56 nəfər xüsusi qəddarlıq və amansızlıqla diri-diri yandırıldı, başlarının dərisi soyuldu, gözləri çıxarıldı, başları kəsildi, hamilə qadınların qarnı süngü ilə deşildi.\nErmənilər 1990-cı illərdə Bakı şəhərində və Azərbaycanın ayrı-ayrı yerlərində, qatarlarda, metroda qanlı terror aksiyaları həyata keçirdilər. Azərbaycanlılara qarşı aparılan soyqırımı siyasətinin xronologiyasını xatırlayarkən törədilən vəhşilik və cinayətlərin miqyası, metodologiyası qəzəb doğurmaya bilmir.\nBeləliklə, təkcə XX əsrdə Azərbaycan xalqına qarşı ermənilər tərəfindən edilən soyqırımı, deportasiya və etnik təmizləmə siyasəti nəticəsində Azərbaycan 1918-1929-cu illərdə 29,8 min kvadratkilometr ərazisini itirmiş, 1991-1993-cü illərdə 20 faiz ərazisi işğal edilmişdir. 2,5 milyon nəfər azərbaycanlı isə soyqırımı nəticəsində məhv edilmişdir.\nErmənilər XIX əsrin sonlarından etibarən Azərbaycan torpaqlarında dövlət qurmaq üçün həyata keçirdikləri fəaliyyəti indiyədək davam etdirməkdədirdər. Uzun illər aparılan bu məkrli və riyakar siyasətin nəticəsidir ki, bəzi ölkələrin parlamentləri ermənilərin yalançı soyqırımı iddialarına uyaraq qərarlar qəbul ediblər. Azərbaycanın, Türkiyənin, Gürcüstanın tarixi torpaqlarında Andronik, Nazarbəyov, Hamazasp və digər bu kimi adları tarixdən yaxşı məlum olan qaniçənlərin rəhbərlik etdikləri quldur dəstələri tərəfindən törədilən kütləvi qətliamları, insanların görünməmiş, tükürpədici vasitələrlə öldürülməsini, kənd və şəhərlərin xarabazarlığa çevrilməsini pərdələməyi bacaran erməni riyakarlığı uzun müddətdir ki, dünya ictimaiyyətini aldatmaqdadır.\nTarixi şərait səbəbindən ötən iki əsr ərzində baş vermiş hadisələrə, xalqımızın faciələrinə obyektiv qiymət vermək mümkün olmamışdır. Ermənilərin işğalçılıq və etnik təmizləmə siyasəti, azərbaycanlılara qarşı soyqırımı cinayətləri tarix boyu davam etsə də, imperiya əsarəti xalqımıza qarşı baş verənlərin qarşısının alınmasına və araşdırılmasına imkan verməmişdir. Əksinə, erməni vandalizmini, məruz qaldığımız soyqırımını və digər bu kimi tarixi həqiqətləri bizə unutdurmağa çalışmışlar. Ona görə xalqımız uzun illər özünün bu gerçək tarixindən məlumatsız olmuş, saxta ideoloji ehkamlar və yalan tarix nəticəsində yaddaşımız tamamilə yad istiqamətdə köklənmişdir.\nYalnız Azərbaycan dövlət müstəqilliyini bərpa etdikdən sonra ermənilərin Azərbaycan dövlətinə və xalqına qarşı işğalçılıq və soyqırımı cinayətlərini araşdırmaq, əsl həqiqətləri dünyaya bəyan etmək və hüquqi-siyasi qiymət vermək mümkün olmuşdur. Xüsusilə qeyd etməliyik ki, 1998-ci il martın 26-da ümummilli lider Heydər Əliyevin imzaladığı “Azərbaycanlıların soyqırımı haqqında” fərman erməni millətçilərinin cinayətkar əməllərinə verilən dolğun və hərtərəfli hüquqi-siyasi qiymətdir. Bu mühüm sənəddə ilk dəfə olaraq azərbaycanlılara qarşı törədilmiş kütləvi qırğınların - soyqırımılarının rəsmən adı çəkilmiş, Cənubi Qafqaz miqyasında xalqımıza qarşı aparılmış etnik düşmənçilik siyasətinin kökləri açıqlanmışdır. Ulu öndər Heydər Əliyev fərmanda 1918-ci ilin mart hadisələrini geniş şərh etmiş, bolşevik cildinə girmiş erməni daşnaklarının Azərbaycan xalqının başına gətirdikləri müsibətləri dünyaya bəyan edərək bu qanlı əməllərə düzgün siyasi qiymət vermiş və onu Azərbaycan xalqına qarşı törədilən ən böyük faciə adlandırmışdır. Ulu öndərin erməni məkrini tarixi faktların dili ilə ifşa etdiyi həmin fərman Azərbaycanın indiki və gələcək nəsillərinin milli yaddaşının qorunması baxımından da proqram sənədidir. Fərmanda deyilir: “Böyük Ermənistan” yaratmaq xülyasından ruhlanan erməni qəsbkarları 1905-1907-ci illərdə azərbaycanlılara qarşı açıq şəkildə genişmiqyaslı qanlı aksiyalar həyata keçirdilər. Ermənilərin Bakıdan başlanan vəhşilikləri Azərbaycanı və indiki Ermənistan ərazisindəki Azərbaycan kəndlərini əhatə etdi. Yüzlərlə yaşayış məntəqəsi dağıdılıb yerlə-yeksan edildi, minlərlə azərbaycanlı vəhşicəsinə qətlə yetirildi. Bu hadisələrin təşkilatçıları məsələnin mahiyyətinin açılmasına, ona düzgün hüquqi-siyasi qiymət verilməsinə maneçilik törədərək azərbaycanlıların mənfi obrazını yaratmış, özlərinin avantürist torpaq iddialarını pərdələmişlər. Birinci Dünya müharibəsi, Rusiyada baş vermiş 1917-ci il fevral və oktyabr çevrilişlərindən məharətlə istifadə edən ermənilər öz iddialarını bolşevik bayrağı altında reallaşdırmağa nail oldular. 1918-ci ilin mart ayından etibarən əks-inqilabçı ünsürlərlə mübarizə adı altında Bakı Kommunası Bakı quberniyasını azərbaycanlılardan təmizləmək niyyəti güdən mənfur plan həyata keçirməyə başladı. Həmin günlərdə ermənilərin törətdikləri cinayətlər Azərbaycan xalqının yaddaşına əbədi əks olunmuşdur. Minlərlə dinc azərbaycanlı əhali yalnız milli mənsubiyyətinə görə məhv edilmişdir. Ermənilər evlərə od vurmuş, insanları diri-diri yandırmış, milli memarlıq incilərini, məktəbləri, xəstəxanaları, məscid və digər abidələri dağıtmış, Bakının böyük hissəsini xarabazarlığa çevirmişlər. Azərbaycanlıların soyqırımı Bakı, Şamaxı, Quba qəzalarında, Qarabağda, Zəngəzurda, Naxçıvanda, Lənkəranda və Azərbaycanın başqa bölgələrində də xüsusi qəddarlıqla həyata keçirilmişdir. Bu ərazilərdə dinc əhali kütləvi şəkildə qətlə yetirilmiş, kəndlər dağıdılmış, milli mədəniyyət abidələri məhv edilmişdir”.\nAzərbaycan tarixində ilk dəfə olaraq ulu öndər Heydər Əliyevin erməni məkrini tarixi faktların dili ilə ifşa etdiyi fərmanda ermənilərin Azərbaycana qarşı təcavüzünün tarixi köklərinə də toxunulur, onların mərhələlərlə törətdikləri soyqırımı və terror siyasətinin mahiyyəti açılır, ölkəmizin hansı tarixi ədalətsizliklərlə üzləşdiyi yeni nəsillərə bildirilir, xalqımızın qarşılaşdığı müsibətlərin tarixinin siyasi və çağdaş aspektlərinə nəzər salınır. Ən əsası, bu fərman terrorizmə, soyqırımına qarşı mübarizə aparmaq üçün ulu öndərin müəyyən etdiyi bir yoldur. Azərbaycanlılara qarşı aparılmış soyqırımı və deportasiya siyasətini geniş təhlil edən bu tarixi sənədlə martın 31-i ölkəmizdə Azərbaycanlıların Soyqırımı Günü elan edilib.\nAzərbaycan tarixinə yeni baxışın, tariximizin yenidən araşdırılmasının əsasını qoyan bu fərman həm də uzun illər gizli saxlanılan, üzərinə qadağalar qoyulan həqiqətləri açmış, xalqımızın qan yaddaşını təzələmişdir. Məlum olduğu kimi, xalqımız sovet dövründə bu gerçəkliklərdən məlumatsız olmuş, saxta ideoloji ehkamlar və yalan tarix nəticəsində yaddaşımız uzun illər tamamilə yad istiqamətdə köklənmişdir. Hətta dəhşətli soyqırımının qurbanı olmuş minlərlə soydaşımızın uyuduğu qəbiristanlığın üstündə park salınmışdır. Bu mənada Azərbaycan xalqının ümummilli lideri Heydər Əliyevin imzaladığı fərman 200 illik işğal və soyqırımı siyasətini açıb göstərən tarixi sənəd olmaqla yanaşı, xalqımızın öz milli-mənəvi dəyərlərinə, tarixi köklərinə, torpağına və vətəninə bağlılığı baxımından da çox əhəmiyyətlidir.\nHər il martın 31-ni Azərbaycanlıların Soyqırımı Günü kimi qeyd etməklə biz bir daha tarixi keçmişə qayıdır, xalqımıza qarşı açıq şəkildə həyata keçirilən miqyaslı aksiyaları ürək ağrısı ilə yad edirik. Amma ermənilərin xalqımıza qarşı törətdikləri soyqırımı, deportasiya və işğal siyasətinin intensivliyi bu gün də zəifləməmişdir. Bədnam qonşularımız təbliğat və qarayaxma kampaniyasını bir az da gücləndirmişlər. Ermənilər Avropa və Amerikadakı lobbi imkanlarından yararlanaraq “əzabkeş erməni milləti” obrazını yaratmaqda davam edir, beynəlxalq hüquq normalarına məhəl qoymur, bütün yolverilməz vasitələrdən istifadə edərək əsl soyqırımı haqqında həqiqətləri təhrif etməyə, dünya ictimaiyyətini Azərbaycan torpaqlarının işğalı faktı ilə barışdırmağa çalışırlar.\nBu cür məkrli niyyətlərə baxmayaraq, xüsusən son illər erməni yalanlarının dünyada ifşa olunması istiqamətində Azərbaycan dövlətinin həyata keçirdiyi fəaliyyət daha da genişlənmiş, ermənilərə qarşı ideoloji əks-hücum effektiv xarakter almışdır. Azərbaycanın milli problemlərinin beynəlxalq səviyyədə qaldırılması, erməni vandalizminin ifşası istiqamətindəki əzmkar və qətiyyətli fəaliyyət Heydər Əliyev siyasi kursunun layiqli davamçısı - Azərbaycan Prezidenti İlham Əliyev tərəfindən qətiyyətlə davam etdirilir. Ulu öndər Heydər Əliyevin 1998-ci il 26 mart tarixli sərəncamı bu işlərin vahid və sistemli surətdə aparılmasına imkan yaratmışdır. Prezident İlham Əliyev xalqımızın haqq səsini dünya ictimaiyyətinə çatdırmaq üçün bütün mötəbər tribunalardan istifadə edir. Məhz onun rəhbərliyi altında Azərbaycanın həyata keçirdiyi hücumçu diplomatiya bu gün təcavüzkar Ermənistanı çıxılmaz vəziyyətdə qoymuşdur. Azərbaycan rəhbərliyi dünya siyasətini müəyyən edən böyük dövlətlərlə, beynəlxalq təşkilatlarla ardıcıl və müntəzəm iş aparır, onilliklər boyu formalaşmış stereotipləri və yanlış siyasi yanaşmaları dəyişdirməyə çalışır. Prezident İlham Əliyev bütün görüşlərində, xarici ölkələrə səfərlərində, çıxışlarında Azərbaycan xalqına qarşı soyqırımı həyata keçirən erməniləri ifşa etmiş, soyqırımı cinayəti törədənləri və ona göz yumanları kəskin tənqid etmiş, dünya ictimaiyyətini erməni riyakarlığına son qoymağa çağırmışdır.\nPrezident İlham Əliyevin Azərbaycanlıların Soyqırımı Günü ilə bağlı xalqa müraciətlərində ermənilərin müxtəlif illərdə dinc azərbaycanlılara qarşı soyqırımı həyata keçirmələri, soydaşlarımızın yurd-yuvalarından didərgin salınmaları, ərazilərimizin işğalı, erməni şovinist millətçilərinin xalqımıza qarşı təcavüzünün bu gün də davam etməsi, onun ağır nəticələrinin yüz minlərlə soydaşımızın taleyində özünü büruzə verməsi, Ermənistanın və havadarlarının təcavüzkar siyasətinin iflasa məkum olması, bunun hazırkı dünya siyasətinin aparıcı meyilləri ilə ziddiyyət təşkil etməsi qeyd olunmaqla yanaşı, belə bir zamanda dövlətin və hər birimizin qarşısında duran başlıca vəzifələr göstərilir: “Bizim siyasi-diplomatik və informasiya-təbliğat mübarizəsi sahəsində görməli olduğumuz işlər çoxdur. Bu yolda imkanlarımızı səfərbər etməli, daha səmərəli işləməliyik” - deyə Prezident İlham Əliyev bildirib.\nÖlkəmizin dövlət və qeyri-dövlət qurumlarının xətti ilə ermənilərin tarix boyu xalqımıza qarşı həyata keçirdikləri soyqırımı siyasəti ilə bağlı əsl həqiqətlərin araşdırılıb üzə çıxarılması və dünya ictimaiyyətinə çatdırılması yönündə ideoloji fəaliyyət davam etdirilir. Bunun nəticəsidir ki, son dövrlərdə Azərbaycan həqiqətlərinin dünyada yayılması istiqamətində görülən işlərin miqyası daha da artmışdır. Bu işdə Azərbaycan dövləti ilə yanaşı, Heydər Əliyev Fondu da çox mühüm və tarixi işlər görür. UNESCO-nun və ISESCO-nun xoşməramlı səfiri, Milli Məclisin deputatı, YAP sədrinin müavini Mehriban xanım Əliyevanın rəhbərlik etdiyi fond istər ölkədən kənarda, istərsə də respublikamızda bu istiqamətdə çox vacib layihələr reallaşdırır. Heydər Əliyev Fondunun dəstəyi ilə Quba Soyqırımı Memorial Kompleksinin yaradılması fondun bu məsələyə nə dərəcədə həssas yanaşdığına misal ola bilər. Qeyd edək ki, Quba soyqırımı məzarlığı 2007-ci il aprelin 1-də ərazidə torpaq işləri görülərkən aşkar edilmişdir. 2009-cu ildə Nazirlər Kabinetinin sərəncamı ilə “Quba rayonunda kütləvi qətl qurbanlarının xatirəsinin əbədiləşdirilməsinə dair tədbirlər planı” təsdiq edilmiş, aşkar olunmuş kütləvi məzarlığın yerləşdiyi ərazidə monumental xatirə kompleksinin ucaldılması və abadlıq işlərinin aparılması qərara alınmışdır. 2007-ci ilin iyulundan etibarən Azərbaycan Milli Elmlər Akademiyasının Arxeologiya və Etnoqrafiya İnstitutunun əməkdaşları tərəfindən kütləvi məzarlıqda geniş tədqiqat işlərinə başlanılmış və 2008-ci ilin sentyabrında tədqiqat işləri başa çatdırılmışdır. Tədqiqat nəticəsində məzarlığın 1918-ci ildə ermənilərin yerli dinc əhaliyə qarşı törətdikləri soyqırımı ilə bağlı olduğu müəyyən edilmişdir. Tədqiqat işlərinin nəticəsi olaraq məzarlıqda müxtəlif yaş qruplarına aid 400-dən çox insan cəsədinin qalıqları aşkar edilmişdir. Onlardan 50-dən çoxu uşaqlara, 100-dən çoxu qadınlara, qalanları əsasən yaşlı kişilərə aiddir. Müəyyən edilmişdir ki, məzarlıqda azərbaycanlılarla bərabər, Qubada yığcam halda yaşayan ləzgi, yəhudi, tat və digər etnik qrupların nümayəndələri də amansızcasına qətlə yetirilmişlər. Prezident İlham Əliyevin 2009-cu il 30 dekabr tarixli sərəncamına əsasən, erməni millətçilərinin cinayətkar əməllərinin dünya ictimaiyyətinə çatdırılması, Azərbaycan xalqının gələcək nəsillərinin milli yaddaşının qorunması və soyqırımı qurbanlarının xatirəsinin əbədiləşdirilməsi məqsədilə Quba şəhərində Soyqırımı Memorial Kompleksinin yaradılmasına başlanılmış, 2013-cü ilin sentyabr ayında açılışı olmuşdur. Açılış mərasimində iştirak edən Prezident İlham Əliyev tarixin araşdırılmasının, gənc nəslin keçmişimizi bilməsinin vacibliyini qeyd edib: “Uzun illər xalqımıza qarşı amansızlıqla vəhşilik törədən ünsürlər sovet tarixində qəhrəman kimi təqdim edilirdi, onların şərəfinə abidələr ucaldılırdı. Yalnız müstəqillik dövründə biz həqiqi ədaləti bərpa etdik. Gözəl şəhərimizi, Bakımızı o abidələrdən təmizlədik və bu gün o yerlərdə gözəl parklar, o cümlədən Sahil parkı yaradılıbdır. Yəni, tarix, ədalət zəfər çaldı. Biz bu gün öz tariximizə qayıdırıq. Tarixin bütün məqamlarını bilirik, bilməliyik. Gənc nəsil də bilməlidir ki, xalqımız keçmişdə hansı fəlakətlərlə üz-üzə qalmışdır. Erməni faşizminə o vaxt düzgün qiymət verilmədiyi üçün sonra tarixin müxtəlif dövrlərində erməni faşizmi öz yırtıcı sifətini nümayiş etdirmişdir”.\n2012-ci il fevralın 26-da Bakıda Xocalı soyqırımının 20-ci ildönümü ilə əlaqədar keçirilən ümumxalq yürüşü də faciə qurbanlarının xatirəsini ehtiramla yad etmək və erməni faşistləri tərəfindən insanlığa qarşı törədilmiş bu vəhşi cinayəti yenidən dünya ictimaiyyətinin diqqətinə çatdırmaq məqsədi daşıyırdı. Ön sırada Prezident İlham Əliyevin olduğu və 100 minə yaxın insanın iştirak etdiyi bu yürüş göstərdi ki, Azərbaycan dövləti və xalqı soyqırımı qurbanlarının qanını yerdə qoymayacaq. Həm qisas alınacaq, həm də düşmən beynəlxalq miqyasda tam ifşa olunana qədər bu istiqamətdə işlər həyata keçiriləcək.\nQeyd etdiyimiz kimi, 1918-ci ildə Azərbaycan Xalq Cümhuriyyəti tərəfindən yaradılan xüsusi tədqiqat komissiyası öz işini başa çatdıra bilməmişdi. Lakin bu gün Azərbaycan dövləti xalqımızın üzləşdiyi soyqırımının beynəlxalq ictimaiyyət tərəfindən tanınması və erməni faşizminin ifşası üçün fəal iş aparır. Bu mənada qarşımızda duran əsas vəzifələr xalqımıza qarşı həyata keçirilən soyqırımı haqqında indiki və gələcək nəsillərdə möhkəm milli yaddaş formalaşdırmaq, bu faciələrə bütün dünyada siyasi və hüquqi qiymət verilməsinə nail olmaqdır. Vaxt gələcək dünya birliyi erməni əməllərinin bəşəriyyət üçün həm ləkə, həm də təhlükəli olduğu qənaətini qəbul edəcək və Azərbaycan xalqına qarşı tarixən törədilən cinayətlərə və soyqırımına obyektiv qiymət verəcək.


ÇL: "Bavariya" 1/4 finalda, "Nou Kamp"da Messi şousu - YENİLƏNİB - VİDEO - FOTO\n15 Mart 2018 07:01\n26 Şərh Baxış: 11 792\nBu gün UEFA Çempionlar Liqasının 1/8 final mərhələsinin son cavab oyunu keçirilib.\nMilli.Az Trend-ə istinadən bildirir ki, İspaniyanın "Barselona" klubu İngiltərənin "Çelsi" klubunu qəbul edib. Oyun İspaniya təmsilçisinin qələbəsi ilə başa çatıb - 3: 0(ilk oyun - 1:1).\nQollar: L.Messi - 3-cüi dəqiqə (1:0), U.Dembele - 20-ci dəqiqə (2:0), L.Messi - 63-cü dəqiqə (3:0).\nBeləliklə, "Barselona" klubu UEFA Çempionlar Liqasının 1/4 final mərhələsinə vəsiqə qazanıb.\n"Barselona" (İspaniya) - "Çelsi" (İngiltərə) - 1:0\nQol: Messi, 3\n"Beşiktaş" (Türkiyə) - "Bavariya" (Almaniya) - 1:3\nQollar: Vaqner Lav, 59 - Tiaqo, 18; Gökhan Gönül, 46 (avtoqol); Vaqner, 84\nİstanbul, "Vodafone Park" stadionu\n"Beşiktaş" (Türkiyə) - "Bavariya" (Almaniya) - 1:2\nQollar: Vaqner Lav, 59 - Tiaqo Alkantara, 18; Gökhan Gönül, 46 (avtoqol)\n"Beşiktaş" (Türkiyə) - "Bavariya" (Almaniya) - 0:2\nQollar: Tiaqo Alkantara, 18; Gökhan Gönül, 46 (avtoqol)\n"Beşiktaş" (Türkiyə) - "Bavariya" (Almaniya) - 0:1\nQol: Tiaqo Alkantara, 18\nBu gün Çempionlar Liqasında 1/8 finalın sonuncu cavab matçları oynanılacaq.\nMilli.Az apasport.az-a istinadən xəbər verir ki, günün görüşlərindən sonra 1/4 finala yüksəlmiş bütün komandaların adlarına aydınlıq gələcək.\nİstanbulda baş tutacaq "Beşiktaş" - "Bavariya" qarşılaşması formal xarakter daşıyacaq. Almanlar evdə rəqibin qapısından 5 cavabsız top keçirərək, türkiyəlilərə möcüzə üçün ümid yeri də qoymayıblar. Bu üzdən Yupp Haynkes aparıcı oyunçularına istirahət verə bilər.\n1/8 final mərhələsi "Barselona" - "Çelsi" matçı ilə başa çatacaq. Buna da bir növ erkən final demək olar. İngiltərədəki qollu bərabərlikdən sonra kataloniyalılar daha şanslıdılar. Üstəlik, "Çelsi"nin cari mövsümdəki uğursuz çıxışı güclü rəqiblə oyunöncəsi "zadəganlar"ın azarkeşlərini ciddi şəkildə narahat edir. Londonlular səfərə ideal heyətlə yollana biləcəklər. Cari mövsüm La Liqa və Çempionlar Liqasında məğlubiyyətin nə olduğunu bilməyən "Barsa"da isə Andres İnyestanın durumu qeyri-müəyyəndi. Kapitan oyuna qədər sağalmağa çalışsa da, son sözü oyun günü klubun həkimləri deyəcək.\nKor yazar · 14 Mart 23:0514\nCOUTİNHO niye çempionlar liqasında debüt elemir?\nAzərkeş · 15 Mart 00:3913\nHazırkı Çempionlar Liqasında əvvəlki komandasında oynadığına görə.\nSenan13 · 15 Mart 01:5411\nLiverpulda oynayıb. Ona göre\nBarcelona · 15 Mart 00:3612\nKoutinyo buil liverpulun heyyətində çempionlar liqasında çıxış edib deyə,gələnil inşallah oynuyacağ\nYuve · 15 Mart 00:3920\nKoutinyo oynuya bilmez..cunki o liverpul istirak erizesine daxil edilib bu il..ancaq gelen cempionlar liqasinda barsada oyhuya biler\nYuve · 15 Mart 01:2910\nKoutinyo oynuya bilmez.cunki liberpulun istirak erizesine salinib movsumun evvelinde\nKOR YAZAR · 15 Mart 10:5510\nBaşa düşdüm sağ olun\nMolla baci · 15 Mart 07:4364\nBarselona ireli.kim tutar seni.Allahin komekliyi çenmpiyonluğua doğru.Messsi ireli.\nMr.b@kinec · 15 Mart 09:0517\nOmer · 15 Mart 09:2347\nmilli az messi sevgisi bitmeyecek??\nQalib (İsmayıllı) · 15 Mart 09:4053\nAfərin Barselona.. Messi kimlərəsə yenə dərs verdi. HA-HA-HA\nBarsa · 15 Mart 10:2952\nMessi futbolın Kralıdı\n10:41 · 15 Mart 10:3561\nMessssssi N 1\nKor yazar · 15 Mart 10:5852\nmen heqiqeten Messi'nin oyunundan zövq alıram bu oyunçunu beyenmeyenler yalnız ve yalnız real madrid azerkeşleridi olarında yeqin ki gözleri götürmür messini\nBarcelona · 15 Mart 11:0542\nMesssi kimisi Görəsən nəvaxdsa gələcək dünyaya?Gəlməz əlbətdə;Messinin qolları qırağa oyunnan məncə həzz almıyan olmaz.\nLoğman · 15 Mart 11:2316\nÇelsi barsadan üstün oynadı prosto barsa hakimlərin şotuna mərhələni keçdi\nKor yazar · 15 Mart 11:4241\nSenin başın haqqı eledi ağlın reala getmesin bu Barselona dı\nBarcelona · 15 Mart 11:4351\nAhah paxılıar başladı uje xaxa\nBarcelona · 15 Mart 11:4441\nHakimlərin şotnamı hakimin qolu hansıydı gormədim mən! Xxaxaxa\nBarcelona · 15 Mart 11:4451\nHakimlərin şotna real madriddi keçən;keçənil necə ispanyada çempion avropada çempion olduğunu gordukdə,\nBarcelona · 15 Mart 11:4552\nBarcelona 3-0 Real madrid,Barcelona 3-0 Çelsi,Barcelona 3-0 Yuventus\nKor yazar · 15 Mart 11:5920\nKor yazar · 15 Mart 12:1560\nQaqaş diye bilmiller axı çelsi kimi böyük kulubu Barselona mehv eledi bu kelmeni diye bilmiller her şey bir yana Messi kurtuanı nece biabır eledi iksinde ayağları arasınan qapıya gönderdi messi de zerger deqiqliyi var\ndeniz · 15 Mart 14:3710\nBu dizlayk qoyanlar bəllidir kimlərdir? Sözünüz qurtarıb deyəsən\nKor yazar · 15 Mart 16:3500\nDeniz başa düşmedim\nAsif · 15 Mart 16:3724\nMessiden zehlem gedir, Cox vredni gededi. Muselman dusmeni. Amma Barcelona fanatiyam.\n18 Dekabr 16:24 6 953 Canlı yayımda GƏRGİNLİK - Musa aparıcını TƏHQİR ETDİ: Əqidəsiz... - FOTO


Marsı müstəmləkəyə çevirən, amma qadın ürəyini fəth etməyə gücü çatmayan MİLYARDER - FOTO\nMilyarder, ixtiraçı, xəyalpərəst İlon Mask özü üçün yeni dünya yaradan, qarşısına qoyduğu qeyri-real məqsədlərə nail olan nadir insanlardan biridir. O, Marsı ələ keçirməyin iki addımlığındadır, amma şəxsi həyatını qurmaq iqtidarında deyil. Göylərlə əlləşən iş adamının vaxtı yoxdur ki, həftədə ən az 10 saatı sevdiyi qadına ayırsın.\nO, normal həyat yaşamır. Onun iş rejimi həddən artıq sıx və gərgindir. Ən maraqlısı odur ki, o, bu rejimdə mütəmadi olaraq qalır. Bu, bir növ iş uğrunda verilmiş qurban kimidir. Mask üçün işdə qazandığı uğurlar şəxsi həyatından daha vacibdir. Onun şəxsi həyatı iki uğursuz nikah, beş uşaq və bir neçə gurultulu romanlardan ibarətdir.\nPublika.az bu yazıda oxucuları sevgidə bəxti gətirməyən milyarder haqqında maraqlı faktlarla tanış edib.\nBu gün Maskın adı Bill Qeyts və Stiv Cobsla bir sırada çəkilir, o, dünyanın ən nüfuzlu 30 adamından biridir, 46 yaşı var və onun sərvəti 19,4 milyard dollar qiymətləndirilir. Milyarderin onlarla ixtirası olsa da, o, hər gecə tək-tənha yuxuya gedir. O, müsahibələrinin birində etiraf edib ki, böyük evdə tək yaşamaq sadəcə dözülməzdir:\n"Tək gecəlik əlaqə yox, uzunmüddətli münasibət axtarıram. O insan həm yaxşı dost, həm də mənəvi yoldaş olmalıdır. Tək yatmağa nifrət edirəm. Uşaq olanda heç vaxt tək qalmaq istəməzdim, indi də eləyəm. Boş bir evdə yaşamaq, ayaq səslərinin koridorda əks-səda verməsi, otaqlarda heç kimin olmaması, çarpayının digər tərəfinin boş qalması... Bu hal səni necə xoşbəxt edər ki?"\nİlon Maskın prototipini oynayan məşhur aktyor Robert Dauni müsahibələrinin birində onun haqqında bunları qeyd edib:\n“Dəmir insan" filminin çəkilişlərində rejissor Con Favro məcbur etdi ki, İlon Maskın bütün çıxışlarına baxım. Ona elə gəlirdi ki, Toni Stark obrazı məhz belə də olmalıdır. İ.Maskın yeriş manerasını və onun kimi dodaqlarının kənarında gülümsəməyi öyrəndim. Sonra özü ilə şəxsən tanış oldum. O, heyrətamiz insandır”.\nToni Starkın sözü ilə desək, Mask yaraşıqlı playboy, dahi, milyarder və filantropdur. Amma bu, həmişə belə olmayıb. Sən demə, İlon uşaqlıqda introvert olub. İntrovertlər yad insanlarla ünsiyyətə meyilli deyillər, ancaq doğmaları ilə ünsiyyət qururlar. Onlarda insanlara qarşı qəfildən inamsızlıq da yarana bilər. İntrovertlər nadir hallarda konfliktə girir və başqalarına qarşı aqressiv davranırlar. Hər şeydə qayda xoşlayırlar. İlon da eyni ilə belə olub. Yaşıdları yeni tanışlıqlar qurmağa can atanda, reqbi və digər mövzular haqqında müzakirələr aparanda Mask onlara qoşulmaq əvəzinə saatlarla kitabxanalarda oturardı. Bu barədə qəhrəmanın mühəndis atası Errol Mask müsahibələrinin birində danışıb.\nYeri gəlmişkən, valideynlərinin boşanmasından sonra İlon atası ilə birlikdə Cənubi Afrika Respublikasında qalıb. Modelliklə məşğul olan anası Mey isə o zaman dünyanı gəzməklə məşğul idi.\nİlonun 69 yaşlı anası Mey Mask zəmanəmizin ən çox tələb olunan yaşlı modellərindən biridir. O, “Covergirl” kosmetika brendinin simasıdır. Dahinin anası indiyə qədər podiuma çıxır, eləcə də dietoloq kimi fəaliyyət göstərir və sağlam qidalanmaya dair mühazirələrlə çıxış edir.\nEşli Vensa "İlon Mask: Gələcəyə yol, Spacex və Tesla" adlı kitabında İlonun uşaqlıqda qarşılaşdığı problemlər haqqında bunları yazıb:\n“İri ön dişlərinə görə sinif yoldaşları kinayə ilə ona siçan ləqəbi vermişdi. Ümumiyyətlə, yaşıdlarının İlona qarşı münasibəti xoş deyildi. Bir dəfə bir qrup yeniyetmə İlonu pilləkəndən itələyib yıxmışdı və onu huşunu itirənə qədər döymüşdülər. Dostluq münasibətləri qurmaqdan çarəsiz qalan Mask təsəllini Ayzek Əzimov, Robert Haynlayn, Tolkin kimi yazıçıların kitablarında tapırdı. Fantastika janrına üstünlük verən İlonun stolüstü kitabı isə Duqlas Adamsın “Qalaktika üçün avtostop” adlanırdı”.\nİlon Afrikanın paytaxtı Pretoriyada yaşadığı illərdə Amerika haqqında şirin xəyala dalır və Silikon vadisində öz ixtiralarını həyata keçirmək üçün gecə-gündüz əlləşirdi.\nQardaşı Kimbal ilə ştatlara köçən Mask "Sarı səhifələr"in elektron analoqu olan “Zip2” şirkətini qurur. Onun köməyilə ünvan və telefon nömrələrini asanlıqla tapmaq olardı. Bu işdə mühəndis ata da öz oğullarına kömək etmişdi, şirkətin açılışı üçün 28 min dollar pul göndərmişdi. Lakin göndərilən pul sadəcə kirayə otaqlar və avadanlığın alınmasına çatırdı. Ofisdə gecələməyə məcbur olan İlonla Kimbal Yeniyetmə xristian assosiasiyasının yerli şöbəsində çimir, səhərlər isə rayonları gəzib mağaza və restoranlara öz xidmətlərini təklif edirdilər.\nMask qardaşları yavaş-yavaş əziyyətlərinin bəhrəsini görməyə başlamışdı, tədricən firmanın yeni investorları yaranırdı. Bununla belə Mask 27 yaşında firmasını 307 milyona satmağa qərar verdi. Pulun 22 milyonu şəxsən özünə çatmışdı. Bu pullarla milyonçu olan Elon bütün dünyanı səyahətə çıxa, lüks villa və ya avtomobil ala bilərdi. Bir sözlə, özünə heç nəyi əsirgəməmək şansı var idi, lakin onu qarşıda uşaqlıqdan bəri xəyallarını qurduğu arzuları gözləyirdi. Odur ki, dayanmaq olmazdı...\nDünyanı dəyişmək istəyən dahi daha sonra “Paypal” şirkətini qurur, onun sayəsində İnternet vasitəsilə pul köçürmələrini etmək mümkün oldu.\nUşaqlıq arzularından vaz keçməyən İlon ilk növbədə sovet raketləri almaq istəyirdi, amma Rusiya hər biri üçün səkkiz milyon dollar tələb etmişdi, onda Mask başa düşdü ki, özünüküləri yaratmaq daha ucuz başa gələr. Beləliklə, 2002-ci ilin ortalarında “SpacX” şirkəti yaradılır. İlk aparatları "Millennium Falcon” kosmouçağı şərəfinə adlandırılmış “Falcon 1 – 9” raketləri olub.\nKosmonavtika tarixində inqilab\nNəhayət, çoxdan gözlənilən an gəlib çatır və İlon Maska öz arzusunu reallaşdırmaq nəsib olur. Bir neçə gün əvvəl İlonunun “SpaceX” şirkəti dünya tarixində ən çox yük daşıma qabiliyyətinə malik raketin “Falcon Heavy”nin test uçuşunu gerçəkləşdirir. Uçuş Florida ştatındakı Kennedi Kosmik Mərkəzinin “Kaneveral” kosmodromundan həyata keçirilir. ABŞ-ın “SpaceX” şirkəti dünyanın ən ağır və nəhəng raketi olan “Falcon Heavy” raketini özünün “Tesla Roadster” idman avtomobili ilə birlikdə uzaq kosmosa göndərir. İlon Maskın şirkətinin həyata keçirdiyi bu raket buraxılışı kosmonavtika tarixində inqilab hesab edilir. Çünki dünya kosmonavtika tarixində bu cür iri raketin Marsətrafı orbitə çıxarılmasına, ümumiyyətlə, kosmosa çıxmasına hələ heç kim nail olmamışdı.\nİlon Mask isə nəinki bu cür ağır raketi kosmosa çıxarıb, üstəlik onun iki yan sürətləndirmə blokunun uğurla Yerə geri qaytarılmasına nail olub. Raketin özünün birinci pilləsini də təkrar istifadə üçün Yerə qaytarmaq nəzərdə tutulurdu, lakin bu pillə enmə platformasından cəmi 300 metr yan keçərək okeana düşüb. Bununla belə “Falcon Heavy” raketinin buraxılışı uğurlu hesab edilib.\n“SpaceX” şirkəti özünün Yutub kanalında raketin startını və uçuşunu canlı yayımlayıb. Raketin maksimal yükqaldırma qabiliyyəti 64 tondur, “Falcon Heavy” Mars planetinə 17 tona qədər yük çatdıra bilər.\nİlon Mask il ərzində daha iki belə raketi kosmosa buraxmağa hazırlaşır. Bir raketin buraxılması üçün 90-120 milyon dollar xərc tələb edilir.\nHazırda İlon Mask insanları 80 günə Marsa aparan kosmik gəminin yaradılması üzərində işləyir. 2024-cı ildə o, könüllülər qrupunu Qırmızı planetə göndərmək istəyir. O, başa düşür ki, səyahət təhlükəli ola bilər, ona görə də bildirir:\n“Siz ölməyə hazırsınız? Cavab “bəli”dirsə, onda ilk uçuş üçün ən yaxşı namizədlər sizsiniz”.\nMaskın ideyaları mənasız görünə bilər, amma ona həmişə inanırlar. Onun öz layihələrinə olan münasibətini ölümlə mübarizə adlandırırlar. Məsələn, o, NASA-nı əməkdaşlığa inandırmaq üçün bir neçə il sərf edib. Onun şirkəti orbitə yüklərin daşınması üzrə özəl podratçı ola bilər. Sonda Rusiya "İttifaqları"ndan asılı olmaq istəməyən kosmik agentliyi 2008-ci il dekabrın 23-də 12 reys üçün Beynəlxalq Kosmik Stansiyası “SpaceX” ilə müqavilə imzalamağa razı olur.\nElektrik maşın istehsalı\nİlonun Marsı müstəmləkəyə çevirmək ideyaları üzərində yüzlərlə insan çalışdığı bir vaxtda, o, Yerin taleyinə laqeyd yanışmırdı. Belə ki, 2004-ci ildə Mask elektrik avtomobil istehsalı ilə məşğul olan “Tesla Motors” şirkətinə yeddi milyon dollar yatırır. 2006-ci ildə firma “Tesla Roadster” tam elektrik enerjisi ilə çalışan ilk avtomobilini təqdim edir. Elektrik avtomobilinin bütün proqramlar internet vasitəsilə avtomatik olaraq yenilənir. Maşının enerjisini xüsusi məntəqələrdə tamamilə pulsuz doldurmaq olar.\nİlon Mask öz əsas ixtiralarından biri olan elektrik maşının fonunda\nBu, indiyədək dünyada ən ekoloji avtomobil sayılır. Möcüzə maşınların qiyməti Amerikada 100 min dollar, Rusiyada isə təxminən doqquz milyon rubl təşkil edir.\nBundan başqa İlon Mask əmisi oğullarıyla birlikdə “Solarcity” günəş batareyalarının buraxımasıyla da məşğul olur. Ötən il şirkətin aktivləri yeddi milyard dollar qiymətləndirilib.\nSevgidə bəxti gətirməyən milyarder\nMask əvvəlki kimi çox oxuyur, filmə baxır və video oyunlar oynayır. “Tesla Motors” şirkəti səhmdarlarının yığıncaqlarının birində İlon günlərini necə planlaşdırdığı barədə danışıb. Layihənin həyata keçirildiyi müddətdə Mask həftədə 100 saat işləyir, adi günlərdə isə (halbuki standart iş həftəsi 43 saatı keçmir) çox vaxt 80-90 saat çalışır. O, səhər saat 7 radələrində qalxır və gecəyarı yatır:\n“Sutkada 6-6,5 saat yuxu mənə kifayətdir. Doyunca yatmayanda acıqlı oluram və işimdə səmərəli fəaliyyət göstərə bilmirəm”.\nMilyarderin birinci arvadı Castinin sözlərinə görə, Mask üçün qadınlarla münasibət qurmaq çətindir. Afrika mədəniyyətindən ayrı böyümüş İlon bütün güc hakimiyyətini biznesinə yönəldib. Mask yad insanların nöqsanlarına qarşı mərhəmətsizdir və hesab edir ki, hər bir insan dünya üçün mütləq nə isə etməlidir, özünü bu həyatda təsdiqləməlidir. Castin “Marie Claire” jurnalına verdiyi müsahibəsində ərinin onunla münasibəti haqqında bunları söyləyib:\n“İlon məndən həmişə narazı idi. Tez-tez bəyan edirdi ki, əgər onun içşisi olsaydım, çoxdan qovmuşdu. Qəlbimdə həmişə boşluq hiss edirdim, hətta Mask evdə olanda belə xəyalən başqa yerdə olurdum”.\nCütlük boşandıqdan sonra oğulları həftədə iki-üç gün atalarının yanında qalır. Mask yaxşı həyat yoldaşı olmasa da, nümunəvi ata olduğunu düşünür:\n“Yaxşı atayam, oğullarımla çox vaxt keçirirəm. Onları özümlə tez-tez səfərlərə aparıram. Hesab edirəm ki, iş və uşaqlarım arasında vaxtı düzgün bölmüşəm. Ancaq yeni tanışlıqlara daha çox vaxt ayırmaq istəyərdim. Yeni rəfiqə tapmalıyam. Qadına həftədə neçə saat vaxt ayırmaq lazımdır? Bəlkə 10 saat bəsdir? Bilmirəm”.\nİlon Mask 2008-ci ildə 5 uşağının anası kanadalı yazıçı Castin Maskla boşandıqdan il yarım sonra britaniyalı aktrisa Talula Rayli ilə nişanlanıb. 2010-cu ildə evlənən cütlüyün nikahı cəmi 2 il davam edib. Milyarder aktrisa ilə 2013-cü ildə yenidən evlənsə də, nikahları çox davam etməyib. Onlar ayrılıblar, bu dəfə həmişəlik. İkinci boşanma İlona daha başa gəlir, o, aktrisaya 16 milyon dollar təzminat ödəməli olur.\nSon bir neçə ildir ki, İlon Maskın adı Conni Deppin keçmiş həyat yoldaşı Ember Herdlə hallanır. Ulduz cütlük gah ayrılıq, gah da barışıq xəbərləri ilə gündəmi məşğul edir. İlon Emberdə dəlicəsinə aşiq olduğunu söyləsə də, bu münasibətlər evliliyə gedib çıxmadan bitir. Marsı müstəmləkə etməyə hazırlaşan İlon diqqət və qayğı dənizində boğulmaq istəyən qadın qəlbi ilə bacara bilmir. Məlum olur ki, Maskın romantika və ciddi münasibətlərə həftədə 10 saat ayırmağa vaxtı yoxdur.\nBununla belə, “The Rolling Stone” jurnalının keçənilki noyabr nömrəsinə verdiyi müsahibədə İlon Emberdi hələ də unutmadığını etiraf edib:\n“Həqiqətən aşiq olmuşdum, mənə indi çox ağrıdır. Açığı, o, məni tərk etdi, mən onu yox”.\nMask qəlb ağrılarını sınanmış üsulla müalicə edir, bütün vaxtını işə sərf etməyə üstünlük verir. O, əmindir ki, sevgi yarasını yalnız gərgin və yüklənmiş iş qrafiki ilə sağaltmaq olar:\n“Arzularım gerçəkləşir, hədəfə yaxınlaşıram. Ən böyük arzum odur ki, Marsda ölüm. Ancaq səthdəki zərbədən deyil”.\nİlon Mask müsahibələrinin birində etiraf edib ki, əvvəlcə insanlar Mars qübbəsi altında yaşayacaq, ancaq zaman keçdikcə planeti Yerə çevirə biləcəklər, eləcə də qoruyucu olmadan ətrafda gəzmək mümkün olacaq. Mask hesab edir ki, 2100-cü ildə Marsda əhali sayını 1 milyona çatdırmaq lazımdır. Bunu bir neçə səbəbdən etmək qaçılmazdır. Əvvəla, əgər Yer kürəsində hər hansı bir fəlakət baş verərsə, qonşu planeti məskunlaşdırmaq insan sivilizasiyasını qoruyub saxlamaq baxımından lazımdır. İkincisi, Günəş sisteminin planetlərini məskun etmək insanların başqa ulduzlara doğru irəliləmələrində bir tramplin rolu oynayacaq. Bununla insanların Kainatın istənilən regionunda başqa planetlərə çatmaqları üçün misilsiz təcrübə əldə ediləcək.\nMaskın dediyinə görə, indi elə insanlar var ki, texnologiyaları unutmağa, dədə-baba üsulu ilə yaşamağa çağırır. Amma İlon əmindir ki, məhz texnologiyalar insanlara yeni üfüqləri fəth etməyə yol açır. Heç bir sivilizasiya bir planetlə kifayətlənib inkişafını davam etdirə bilməz.


Ötən 8 ay ərzində “Azərsu” ASC-yə vətəndaşlar tərəfindən 10013 müraciət daxil olub\nAna səhifə » Sosial » Ötən 8 ay ərzində “Azərsu” ASC-yə vətəndaşlar tərəfindən 10013 müraciət daxil olub\n“Azərsu” Açıq Səhmdar Cəmiyyətinin (ASC) Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin “ASAN xidmət” mərkəzlərində təmsil olunması istehlakçılara göstərilən müştəri xidmətlərinin asanlaşdırılmasına və bu sahədə şəffaflığın artırılmasına səbəb olub. 2014-cü ildə müxtəlif məsələlərlə bağlı “ASAN xidmət” mərkəzlərində fəaliyyət göstərən “Azərsu” ASC-nin xidmət bölmələrinə vətəndaşlar tərəfindən çoxsaylı müraciətlər edilib.\nQeyd edək ki, 2014-cü ilin may ayından etibarən “ASAN xidmət” mərkəzlərində “Azərsu” ASC-nin müştəri xidmətlərinin göstərilməsinə başlanılıb. Ötən 8 ay ərzində vətəndaşlar tərəfindən 10013 müraciət daxil olub. Müraciətlərin 6711-i qeydiyyatda olan və “Azərsu” ASC-nin abonent bazasında təsdiqini tapmış məcburi köçkün qrupuna aid abonentlərin sudan istifadə və tullantı sularının axıdılması xidmətlərinə görə limitlərinin smart-karta yüklənməsi ilə bağlı olub. Bununla yanaşı, 1237 müraciət smart sayğacın digər smart sayğacla əvəz olunması səbəbindən yeni smart kartların verilməsi və əvvəlki kartda qalan sərfiyyatın yeni karta köçürülməsi, 848 müraciət abonentlərin bazadakı məlumatlarına dəyişikliklərin edilməsi, 1217 müraciət isə digər məsələlərlə bağlı olub. Ən çox müraciət Sabunçu rayonundakı 4 saylı “ASAN xidmət” mərkəzində qeydə alınıb.\nHazırda “Azərsu” ASC-nin xidmətləri Bakı şəhəri Nərimanov rayonu ərazisində yerləşən 1, Xətai rayonundakı 2, Yasamal rayonundakı 3 və Sabunçu rayonundakı 4 saylı, həmçinin Sumqayıt və Sabirabad şəhərindəki “ASAN xidmət” mərkəzlərində təşkil olunub. Yaxın vaxtlarda abunəçilər Gəncə şəhərində yerləşən “ASAN xidmət” mərkəzində də “Azərsu” ASC-nin xidmətlərindən istifadə edə biləcəklər.


Məzmur. Şəhərə qalxarkən*. 120 Dar ayaqda Yehovanı çağırdım,Mənə hay verdi. 2 Ey Yehova, canımı yalan danışan dodaqlardan,Hiyləgər dildən qurtar. 3 Ey hiyləgər dil, bilirsən, Allah sənə nə edəcək?Bilirsən, cəzan nə olacaq? 4 Cəngavərin iti oxları,Süpürgə kolunun yanar közləri. 5 Yazıq canım, Məşəqdə qəribəm, Qədar çadırları arasında yaşayıram. 6 Gör neçə vaxtdırSülhə düşmən olanların arasında yaşayıram. 7 Mən sülh istəyirəm,Amma ağzımı açan kimi davaya qalxırlar.


Satışa nə təsir edir?\nƏziz oxucu, blogumuzda bir neçə dəfə satış, satışın artımı və ya ümumi olaraq biznesdə satışın rolu barədə söhbət etmişik. Hal-hazırda dərc etdiyimiz postda satış prosesinə təsir edən iki vacib məsələ barədə fikirlərimizi paylaşmaq istəyirik. Beləliklə… satışı necə artırmaq olar?\nİlk əvvəl deyim ki, satış istənilən biznesin ən əsas fəaliyyətidir. Hal-hazırda partnyor olduğum şirkətlərin birində son dərəcə ciddi problemlər var. Hər cür problem… debitor borcları, zərər, problemli məhsullar, zəif reklam və s. hər şey… çox düşünürük, görəsən nəyi dəyişmək olar. Bilirsiniz gərar nədir? Satışları artırmaq lazımdır. Vəssəlam. Yalnız satış biznesi problemlərdən xilas edə bilər. Yalnız satış olduğu zaman personal daha həvəslə işləyir və s.\nSatış biznesin digər həlqələri üçün lokomotiv rolunu oynayır və orada buraxılan səhvlər butün həlqəni məhv edə bilər. Satış şirkəti inkişaf etdirir və məhz satışın yoxluğu digər strukturların işini “sıfıra” endirə bilir. Satış biznesin ürəyidir.\nÜrək demişkən… yadıma fevral ayında ölkəmizdə artıq ikinci dəfə keçirilən Satış Forumu düşdü. Son dərəcə maarifləndirici və iştirakı faydalı tədbirdir. Tədbiri iki dostumuz, Anar Bayramov və Rafiq Hünaltayın (Vəliyevin) təşəbbüsü ilə SAT Gruoup və Fil reklam şirkəti tərəfindən keçirilir. Çox maraqlı olacaq. Mütləq Sizdə iştirak edin.\nPərakəndəçilik biznesin lokomotividir\nRetail ist Detail\nMedia Markt barədə


2011-ci ildə "Chirag oil project" çərçivəsində qabaqlayıcı qazma işləri davam etdiriləcək\n2011-ci ildə "Chirag oil project" çərçivəsində qabaqlayıcı qazma işləri davam etdiriləcək\nEnergetika 2 Mart 2011 12:20 (UTC+04:00)\n2011-ci ildə BP şirkəti "Chirag oil project" ("Azəri-Çıraq-Günəşli" yataqları blokunda neft hasilatının artırılması) çərçivəsində dörd quyunun qazılması və müvəqqəti dayandırılmasını (qabaqlayıcı qazma) planlaşdırır. Bu barədə BP şirkətinin çərşənbə günü ötən ilin yekunları üzrə yaydığı rəsmi hesabatında deyilir.\nHesabatda bildirilir ki, 2010-cu il ərzində və 2011-ci ilin yanvarında qabaqlayıcı qazma çərçivəsində üç quyu qazılıb və bağlanıb. Quyular "Dədə Qorqud" qazma qurğusu vasitəsilə qazılıb.\nВР şirkəti bu il "Chirag oil project" ("Azəri-Çıraq-Günəşli" yataqları blokunda neft hasilatının artırılması) çərçivəsində əvvəllər müəyyən edilmiş meydanda qabaqlayıcı qazma üzrə işlərin davam etdirilməsini planlaşdırır. İşlər "Dədə Qorqud" qazma qurğusu vasitəsilə həyata keçiriləcək.\nPlatforma 12 quyunun qazılması üçün nəzərdə tutulub.\nÖtən ilin dekabrı - bu ilin yanvarında dənizdə işlərin görülməsi üzrə üç müqavilə imzalanıb. Bunlar "Caspian Shipyard Company" ilə STB-1 barjalarının gücünün artırılması," McDermott Caspian Contractors İnc." ilə boru kəmərlərinin quraşdırılması və dalğıc xidmətlərinin göstərilməsi və "Сaspian Pipeline Coating" şirkəti ilə sualtı boru kəmərlərinin çəkilməsi üçün xidmətlərin göstərilməsi üzrə müqavilələrdir.


Bakı və Yaroslavlı birbaşa aviareys birləşdirə bilər - Gezmeli Yerler, Gezilecek Yerler, Turizm xeberleri, Turlar, Tur\nEv aktual Bakı və Yaroslavlı birbaşa aviareys birləşdirə bilər\nBakı və Yaroslavlı birbaşa aviareys birləşdirə bilər. Rusiya vilayətinin hökuməti azərbaycanlı biznesmenlərin yeni istiqaməti işləmək ideyasını dəstəkləyib\n“Turizm sektorunun təmsilçiləri Azərbaycanla Yaroslavl arasında əməkdaşlığın genişləndirilməsi imkanlarını müzakirə ediblər. Azərbaycan nümayəndələri tərəfindən səsləndirilmiş təkliflərdən biri Yaroslavl (“Tunoşna”) və Bakının hava limanları arasında birbaşa aviareysin açılmasından ibarət idi”, – Yaroslavl vilayət Regional inkişaf və xarici iqtisadi fəaliyyət Departamentinin mətbuat xidmətindən Sputnik-ə bildiriblər.\n“Tunoşna” hava limanı beynəlxalq statusa malikdir. Hazırda bu hava limanı aşağıdakı istiqamətdə reyslər həyata keçirir: Soçi, Sankt-Peterburq, Kazan, Simferopol, Krasnodar, Moskva (“Aeroflot”un transfer reysi). “Tunoşna”da hava limanının buraxılış imkanını artırmaq məqsədi ilə aerovağzal binasınının genişləndirilməsi üzrə işlər aparılır. Həmçinin süni örtüklü uçuz-enmə zolağının, təyyarələrin dayanacağının rekonstruksiyasını həyata keçirmək planlaşdırılır. Hazırda hava limanı Boeing 757-200, Airbus A319, Airbus A320, Boeing 767-300 təyyarələrini qəbul etmək imkanına malikdir. Bu tip təyyarələr “Azərbaycan hava yolları”nın (AZAL) donanmasının əsasını təşkil edirlər.\n“Yaroslavl hava limanında gömrük və sərhəd yoxlamasını həyat keçirmək üçün imkan var”, – Vilayət Regional inkişaf və xarici iqtisadi fəaliyyət departamentinin mətbuat xidmətindən bildirilib.\nƏvvəlki məqaləTac Mahal gündə 5 min turist qəbul edə biləcək\nNövbəti məqalədəTürkiyə Avropada ilkə imza atdı: 369 metr… – FOTO


Azərbaycan və Türkiyə gənc alimləri dendrologiya sahəsində əməkdaşlıq edəcəklər - Xəbərlər-AMEA Gənc Alim və Mütəxəssislər Şurası\nAzərbaycan və Türkiyə gənc alimləri dendrologiya sahəsində əməkdaşlıq edəcəklər\nİyn 08 , 2015 | 05:42 / Görüşlər\nOxunma ( 3333 )\n04-06 iyun 2015-ci il tarixlərində Azərbaycan Milli Elmlər Akademiyası Dendrologiya İnstitunun Gənc Alim və Mütəxəsislər Şurasının üzvləri Türkiyənin Pamukkale Universitetinin bir qrup gənc alimləri ilə görüş keçiriblər. Məqsəd Azərbaycan və Türkiyədən bu sahəyə aid olan gənc alimlər arasında əməkdaşlıq əlaqələri qurmaq, birgə elmi-tədqiqat işlərinin aparılması, müştərək məqalələrin yazılması və həmin məqalələrin yüksək resenziyalı xarici jurnallarda çap edilməsi olub.\nGörüşdə çıxış edən Dendrologiya İnstitutunun Gənc Alim və Mütəxəssislər Şurasının sədri biologiya üzrə fəlsəfə doktoru Zaman Məmmədov qeyd etmişdir ki, bu cür görüşlər hər iki qurumun gənc elmi tədqiqatçıları üçün gələcək perespektivlər vəd edir. Onun sözlərinə görə, gələcəkdə belə görüşlərin davamlı olması üçün videokonfransların keçirilməsi razılaşdırılmışdır.\nPamukkale Universitetinin gənc alimi biologiya üzrə fəlsəfə doktoru Mehmet Karaca da bu görüşün əhəmiyyətli olacağını və Azərbaycanlı gənc həmkarları ilə birgə işlərin aparılmasına böyük töhvə verəcəyini qeyd etmişdir.\nGörüşdə vurğulanmışdır ki, Dendrologiya İnstitutu ilə Pamukkale Universiteti arasında olan anlaşmaya əsasən gələcəkdə kadr hazırlığı üçün birgə işlər aparılacaq. Həmçinin, bu iki qurumun birgə təşkilatçılığı ilə Pamukkale Universitetində Botanik bağçanın yaradılması nəzərdə tutulub.


“...Vay Qərb ölkələrinin qarşıdakı halına”..?\n“...Qərb qlobal hökmranlığından əl çəkməyə hazır deyil və bunun üçün çox şey qurban verməyə hazırdır”.\nDeməli bunu bu gün, mayın 12-də Rusiya prezidenti Vladimir Putin iqtisadi məsələlərlə bağlı müşavirədə bildirib.\nOnun sözlərinə görə, artıq bir sıra dövlətlər aclıq riskləri ilə üz-üzədir və belə siyasət davam edərsə, Aİ ölkələrində geri qaytarılması çətin nəticələr yarana bilər.\nVladimir Putin əlavə edib ki, Qərbin Rusiyaya qarşı sanksiyaları onları tətbiq edən ölkələrin iqtisadiyyatına zərbə vurur, həmçinin qlobal böhrana səbəb olur.\n“Vurğulayıram ki, bunun günahı tamamilə öz qlobal hökmranlığını qorumaq üçün dünyanın qalan hissəsini qurban verməyə hazır olan Qərb ölkələrinin elitasındadır”, - Rusiya prezidenti bildirib.\nÖz növbəsində, Rusiya Federasiyası xarici çağırışların öhdəsindən inamla gəlir: bu il rekord taxıl məhsulu gözlənilir - 130 milyon ton, o cümlədən 87 milyon ton buğda, deyə o yekunlaşdırıb.\n“Bu, təkcə daxili ehtiyacları marja ilə ödəməyə deyil, həm də tərəfdaşlarımız üçün qlobal bazara tədarükləri artırmağa imkan verəcək ki, bu da dünya ərzaq bazarları üçün çox vacibdir”, - Putin vurğulayıb.\nO, həmçinin Rusiyada inflyasiyanın səngidiyini də qeyd edib. Belə ki, rusiyalı prezidentin dediyinə görə, apreldə inflyasiyanın dərəcələri mart ayı ilə müqayisədə bir neçə dəfə azalıb, həftəlik qiymət artımı isə 0,1 faizə düşüb.\nEyni zamanda, yanvar-aprel aylarında icmal büdcənin profisiti 2,7 trilyon rubl təşkil edib. Həmçinin prezidentin sözlərinə görə, rublun məzənnəsi möhkəmlənir.\nXatırladaq ki, bu il Rusiya hökumətinin ehtiyat fondu 791,6 milyard rubl artacaq. Neft və qaz gəlirlərindən daxil olan əlavə vəsaitlər sanksiyalar təzyiqi şəraitində iqtisadiyyatın sabitliyini təmin etmək üçün istifadə olunacaq.\n...Putinin dediyindən belə başa düşülür ki, “...vay Qərb ölkələrinin qarşıdakı halına”..?


Bazar 25 Oktyabr 2020 / 05:35\n“Whatsapp” istifadəçilərinin cəmi 5 dəqiqə vaxtı olacaq. “Whatsapp”-da bir neçə ildir ki, gözlənilən funksiya bu yaxınlarda istifadəyə veriləcək. “Whatsapp” şirkəti “iPhone”, “Android” və “Windows Phone” cihazlarından göndərilən bir mesajın necə geri qaytarıla biləcəyini açıqlayıb. Açıqlamaya əsasən “Geri qaytar” funksiyası ilə bir qrup və ya şəxsi mesajlaşma ekranında göndərilən mesajı geri qaytarmaq mümkün olacaq. Amma bunu qısa bir müddət ərzində həyata keçirmək lazımdır. Göndərilən mesajı geri qaytarmaq üçün maksimum 5 dəqiqə vaxt olacaq. Əks halda, mesajı geri qaytarmaq mümkün deyil. Əməliyyatın uğurlu keçməsini isə ekrana çıxan “mesaj geri qayıtdı” cümləsi ilə anlamaq mümkündür. Mesajı geri qaytarmaq üçün isə “Android”-də mesaja toxunub basılı saxlayın, sonra isə “Menyu” düyməsinə – “Geri qaytar”a toxunun. “iPhone” və “Windows Phone”da isə mesaja toxunub basılı vəziyyətdə saxlayın. Sonra isə “Geri qaytar” düyməsinə toxunun. Əməliyyat uğurla başa çatsa, geri qaytardığınız mesaj söhbətdən silinir. Eyni şəkildə bir söhbətdə “mesaj geri qaytarıldı” yazısı görsəniz, bu göndərənin mesajı geri qaytardığı mənasına gəldiyini bildirir.\n“Facebook” istifadəçilərinin sayı 2 milyarda çatıb. “Facebook” sosial şəbəkəsinin istifadəçilərinin sayı 2 milyard nəfərə çatıb. Bunu “Facebook”un yaradıcısı Mark Zukerberq öz səhifəsində yazıb. “Sizinlə bu səfərdə olmaq şərəfdir”, – deyə Zukerberq qeyd edib. Bildirək ki, sosial şəbəkənin əsası 2004-cü ilin fevralında 19 yaşlı tələbə Mark Zukerberq tərəfindən qoyulub. Qərargahı ABŞ-ın Kaliforniya ştatında yerləşir.\n“Batkıvşina” partiyasının lideri, Ukraynanın sabiq baş naziri Yuliya Timoşenko ölkənin kompüter şəbəkəsini iflic edən “Petya.A” virusunu prezident Pyotr Poroşenko ilə müqayisə edib. Timoşenko “facebook” səhifəsində dərc etdiyi şəkilli statusda zarafatla bunları yazıb: “Yalnız hakimiyyətin yenidən yüklənməsi (perezaqruzka – red.) ölkəni xilas edə bilər!” Qeyd edək ki, iyunun 27-də baş verən kiberhücum nəticəsində Ukrayna və Rusiyada 80 şirkət zərər görüb.\n“Son kiberhücumlar Rusiyanın internet şəbəkəsində ciddi fəsadlara səbəb olmayıb”. Bunu Rusiya prezidentinin mətbuat katibi Dmitri Peskov deyib. Onun sözlərinə görə, müdafiə sistemləri həm dövlət, həm də korporativ səviyyədə etibarlı işləyir: “Prezidentin internet resursu da mükəmməl işləyir”. Peskov qeyd edib ki, kiberhücumlara qarşı dayanmaq üçün beynəlxalq əməkdaşlıq zəruridir: “Təəssüf ki, hücumlar davam edir. Heç bir ölkə kibertəhlükələrə qarşı kibertəhlükələrə dayana bilməz. Yersiz ittihamlarla bu cür problemlər həll olunmur”.\nCənubi Koreyanın “Samsung” şirkəti modernləşdirilmiş “Galaxy Note 7” smartfonlarını satışa buraxmağa hazırlaşır. Yeni qadcetlərin iyulun 7-də satışa çıxarılması gözlənilir. “Galaxy Note 7 FE” (fanat nüsxə) ilk olaraq Cənubi Koreya piştaxtalarında təqdim olunacaq. Qiyməti isə 616 dollar olacaq. Smartfonun satışa çıxarılacağı ölkələrin tam siyahısı hələlik bəlli deyil. Qeyd edək ki, “Galaxy Note 7” smartfonları batareyalarında yaranmış problem səbəbindən öz-özünə alışdığı üçün “Samsung” onları geri çağırmışdı.\n“iPhone 8” smartfonu, deyəsən, arzu edən hər kəsə qismət olmayacaq. Çünki “Apple” şirkəti prezentasiyaya qədər cəmi 4 milyon ədəd “iPhone 8” buraxa biləcək. Buna səbəb “Apple”in əsas rəqibi “Samsung” şirkətinin istehsalı olan OLED-matritsaların alınmasındakı problemlərdir. Cənubi Koreya istehsalçısı payızda keçiriləcək təqdimata qədər məhz bu sayda OLED-matritsa tədarük edə biləcək. Halbuki əvvəllər “Apple” şirkəti 60 milyon ədəd “iPhone 8” buraxmaq planlarını açıqlamışdı. Mütəxəssislər məhdud tirajla buraxılacağını nəzərə alaraq “iPhone8″in qiymətinin gözləniləndən yüksək olacağını proqnozlaşdırırlar.\n“Petya” virusuna yoluxma kiber hücümdan artıq 2 mindən çox istifadəçi ziyan çəkib. Bu barədə məlumatı “Kasperski laboratoriyası” yayıb. Qeyd olunub ki, hücumdan ən çox Rusiya və Ukrayna ziyan çəkib. Hücuma daha çox neft, enerji, telekommunikasiya, əczaçılıq şirkətlərinin, həmçinin dövlət orqanlarının kompüterləri məruz qalıb. Kompüterin blokdan çıxarılması üçün virus proqramı istifadəçidən 300 dolların ödənilməsini tələb edir.\nYouTube-da ən məşhur videobloqerlərin bu il əldə etdikləri gəlirlərin toplam məbləği 70,5 milyon dollardır. Ötən il olduğu kimi, bu il də ən çox qazanan videobloqer, yəni vloqer isveçli Feliks Çelberqdir. YouTube-da “PewDiePie” niki ilə tanınan bu vloqerin illik gəliri 15 milyon dollardır. 2-ci yeri “Markiplier” nikli letspleyer və oyun şərhçisi Mark Fişbax tutub. Onun gəlirləri 5,5 milyon dollardır. Reytinqdə 3-cü yerdə “HolaSoyGerman” nikli çilili komik, musiqiçi, müğənni və yazıçı Erman Qarmendiya 5,5 milyon dollarla qərarlaşıb. Amerikalı müğənni, komik və aktrisa, “Miranda Sings” kimi tanınan Kollin Bollincer 5 milyon dollarlıq gəlirlə 4-cü yerdədir.\nKompüter virusu “Petya” Polşaya qədər gəlib çıxıb. Bu barədə “Niebezpiecznik.pl” ixtisaslaşdırılmış portalı məlumat yayıb. Hücumları polşa şirkətləri üçün idarəetmə bürosunun direktoru Exatel Yakub Toxdur da təsdiqləyib. Eyni zamanda Avstraliyanın Tasmaniya ştatının paytaxtı Xobarte şəhərindəki “Cadbury” şokolad fabriki ötən gecə kiberhücuma məruz qalıb. Bu barədə ABC telekanalı həmkarlar ittifaqlarındakı mənbələrə istinadla məlumat yayıb.\nNorveç ərazisində beynəlxalq şirkətlərdən birinin serverinə haker hücumu edilib. “Röyters” agentliyi xəbər verir ki, bu haqda Norveç xüsusi xidmət orqanları bildirib. Agentliyin məlumatına görə, xüsusi xidmət orqanları şirkətin adını açıqlamaqdan imtina ediblər. Daha əvvəl yayılan məlumata görə, müxtəlif ölkələrdə haker hücumlarının bütöv seriyası həyata keçirilib. Rusiyanın “Rosneft” şirkətindən bildiriblər ki, onun serverləri güclü haker hücumuna məruz qalıb. Şirkət bu barədə hüquq-mühafizə orqanlarına müraciət edib. Bundan başqa, Ukraynanın ən böyük mobil operatoru olan “Ukrtelekom” haker hücumuna görə işləmir. Hakerlər həmçinin İspaniyada “International” və “DLA Piper” şirkətlərinin serverlərinə hücum ediblər. Şirkətlərin ofislərinin işi tamamilə iflic olub. Danimarkanın yükdaşıma şirkəti “A.P. Moller-Maersk” da kiberhücuma məruz qalıb. Şirkətin kompüter sistemləri sıradan çıxarılıb.\nUkrayna və Rusiyanı da əhatə edən kiber hücum Avropaya və ABŞ-a da yayılıb. Təcavüzdən əziyyət çəkən ən mühüm mərkəzlərdən biri 1986-ci ildə nüvə fəlakətinin baş verdiyi Ukraynanın Çernobıl atom elektrik stansiyasıdır. Ukrayna mediasında yer alan xəbərlərdə bildirilir ki, stansiyadakı bir çox kompüter, ötən may ayında 150 ölkəyə təsir göstərən “Wannacry (Ağlamaq İstəyirəm)” proqramla eyni üsulda olan virus proqramı tərəfindən edilən hücumdan zərər çəkib. Ukraynanın “Pravda” qəzetinə bəyanatlar verən stansiya direktoru Vladimir İlçuk kompyuter mütəxəssislərindən ibarət bir qrupun hücumun təsirlərini aradan qaldırmaq üçün çalışdığını və stansiyada radiasiya sızması riski olmadığını bildirib. İlçuk stansiyada radiasiya səviyyəsinin hazırda əllə ölçüldüyünü də qeyd edib. Ukrayna hökuməti, ölkənin təyyarə istehsalçısı “Antonov” şirkəti, ölkədəki bəzi banklar və paytaxt Kiyevdəki Borispol Beynəlxalq Hava Limanı da kiber hücumlara məruz qalıb. Rusiyada isə təcavüzdən əziyyət çəkən ən böyük şirkət ölkənin ən böyük neft şirkəti Rosneft olub. Hücuma səbəb olan proqramın Avropanın bəzi ölkələrində və ABŞ-da da yayıldığı, bəzi mühüm şirkətlərin kompüterlərini ələ keçirdiyi bildirilib. Fransanın qatar nəqliyyatı şirkəti olan SNCF, Hollandiyanın yük şirkəti TNT, Danimarkanın nəqliyyat şirkəti Moller-Maersk, İspaniyanın qida şirkəti Mondelez, Böyük Britaniyanın reklam agentliyi WPP, ABŞ-ın dərman şirkəti Merck və hüquq firması DLYA Pirer qlobal hücuma məruz qalan böyük firmalar arasındadır. Hücumdan bir çox kiçik şirkətin də zərər gördüyü bildirilir. Həmin şirkətlərin ələ keçirilən kompüterlərinin yenidən istifadəsi üçün 300 dollar tələb edilir.\nİslandiya polisi Qulfos şəlaləsinə düşən gürcü gənci axtarır


Neft və qaz bahalaşıb\nICE London qitələrarası birjasında keçirilən ticarət əməliyyatlarının gedişində Brent neftinin ixracına dair 2020-ci ilin iyul müqaviləsinin dəyəri 3,17% artaraq 1 barelə görə 33,53 dollar təşkil edib.\nBAKU.WS APA-ya istinadən xəbər verir ki, Nyu-Yorkun NYMEX əmtəə birjasında iyulda ixrac etməklə WTI markalı neftin 1 barelinin dəyəri 3,96% artaraq 30,69 dollar təşkil edib.\nNyu-Yorkun NYMEX əmtəə birjasında təbii qaza olan fyuçers kotirovkalarının da qiyməti artıb. İyunda çatdırmaq şərti ilə təbii qaza olan fyuçerslərin qiyməti 1 mln. BTU-ya (British thermal unit - Britaniya istilik vahidi) görə 4,58% artaraq 1,711 ABŞ dolları təşkil edib.\nNeftin və qazın bahalaşması davam edir Bakıda əhalinin dollara tələbatının səbəbi nədir? - FOTO Külli miqdarda pulun dövlət büdcəsindən yayındırılmasının qarşısı alındı Samir Şərifovdan manatla bağlı nikbin açıqlama: "İnam artır" Dövlət büdcəsindən milyonluq yayınma edən şirkətlər (SİYAHI)\nТеги: Neftin və qaz bahalaşıb


AVSTRALİYADA COVID-19 XƏSTƏLƏRİ ÜÇÜN İLK VİRTUAL XƏSTƏXANA TEST EDİLİR | CBC.AZ\nAVSTRALİYADA COVID-19 XƏSTƏLƏRİ ÜÇÜN İLK VİRTUAL XƏSTƏXANA TEST EDİLİR\nApr 15 2020 13:31\nAvstraliyanın Yeni Cənubi Uels ştatında COVID-19 xəstələri üçün ilk virtual xəstəxana sınaqdan keçirilir.\nAZƏRTAC 7 News telekanalına istinadla xəbər verir ki, yüngül və orta simptomlarla Armidale şəhərinin təcili tibbi yardım xəstəxanasına müraciət edən pasientlər onların həyat fəaliyyətlərinin əsas göstəricilərini izləyəcək yüksək texnoloji qurğuları evlərinə götürə biləcək. Həkimlər süni intellektin köməyi ilə həmin göstəriciləri online şəkildə yoxlayacaq və xəstənin vəziyyəti ağırlaşacağı təqdirdə onu xəstəxanaya aparacaqlar.\n“Pasientin biləyinə taxılan sadə qurğu onun ürək və ağciyərlərinin fəaliyyətinin əsas göstəricilərini xəstəxananın virtual şöbəsinə göndərəcək və həmin məlumatlar həkimlər tərəfindən monitorinq olunacaq”, - deyə Yeni İngiltərə Universitetinin baş həkimi və professoru Rod Makklyur bildirib.\nVirtual xəstəxananın sınaqları koronavirusun yayılması fonunda Avstraliyanın səhiyyə müəssisələrinin mümkün yüklənməsi səbəbindən sürətləndirilib. Uğurlu alınacağı təqdirdə virtual xəstəxanalar bütün ölkə ərazisində qurulacaq\nQeyd edək ki, mart ayının 11-də Dünya Səhiyyə Təşkilatı COVID-19 xəstəliyinə səbəb olan yeni koronovirusun yayılmasını pandemiya elan edib. Bakı vaxtı ilə bu gün saat 12:50-yə olan məlumata əsasən, dünyada 2 milyondan çox yoluxma və 126 min 839 ölüm faktı qeydə alınıb, 485 min 827 nəfər isə COVID-19 xəstəliyindən sağalıb.\nAvstraliyada indiyə qədər yeni koronavirusa yoluxanların sayı 6400 nəfəri keçib, 63 nəfər ölüb, sağalanların sayı isə 3 min 598 nəfərdir.


İzmit bələdiyyəsinin sədri: Azərbaycanın uğurlarından qürur duyuruq\n21:33 10 Dekabr 2015\nİzmit, 10 dekabr, AZƏRTAC\nTürkiyənin Kocaeli vilayəti Azərbaycanla hərtərəfli əlaqələrə malik bölgələrdəndir. Vilayətin mərkəzi İzmit şəhər və Bakının Nəsimi rayon bələdiyyələri qardaşlaşmış qurumlardır. İzmitdə fəaliyyət göstərən Azərbaycan Heydər Əliyev Mədəniyyət Mərkəzi, İlham Əliyev Parkı şəhərin ən mötəbər ərazilərində yerləşir. Bundan başqa, şəhərin mərkəzin meydanlarından birində Xocalı şəhidlərinin xatirəsinə abidə ucaldılıb.\nAzərbaycan-Türkiyə qardaşlığının qorunmasını türk dünyası qarşısında ən böyük xidmət kimi dəyərləndirən İzmit bələdiyyəsinin sədri Nevzat Doğan AZƏRTAC-a müsahibəsində deyib: “Ulu öndər Heydər Əliyevi ehtiramla anır, Prezident İlham Əliyevin rəhbərliyi ilə Azərbaycanın əldə etdiyi uğurlardan qürur duyuruq. Azərbaycanın və Türkiyənin sürətli inkişafı qarşılıqlı olaraq ölkələrimizin gücünü daha da artırır”.\nÖlkələrimizin gələcək təhlükəsizliyinin yeganə yolunun xalqlarımız arasında qardaşlıq əlaqələrinin, türk dünyasının birliyinin daha da möhkəmləndirilməsi və hərtərəfli inkişafdan keçdiyini diqqətə çatdıran bələdiyyə sədri deyib: “Tarixdə baş verənlərdən ibrət götürməsək, dostumuzu və düşmənimizi yaxşı tanımasaq, yenə də səhvlər ortaya çıxa bilər. Xocalı soyqırımı qurbanlarının əziz xatirəsinə İzmitdə abidə ucaltmaqda məqsədimiz xalqlarımızın başına gətirilən müsibətləri insanların yaddaşında saxlamaq, gənc nəslə bu barədə bilgi verməkdir. Qoy, uydurma “erməni soyqırımı” iddiası ilə dünya ictimaiyyətini aldatmaq istəyənlər ilk növbədə Azərbaycandan törətdikləri Xocalı soyqırımını etiraf etsinlər, bu bəşəri cinayəti törədənlər cəzalandırılsın. İzmitdəki abidəni ziyarət edənlər aydın şəkildə görürlər ki, bu soyqırımı təkcə türk dünyasına qarşı deyil, bütün işanlığa qarşı xüsusi amansızlıqla törədilmiş hərbi cinayətdir.”\nSon illər İzmit şəhərində, o cümlədən eyni adlı boğazda görülən işlərin əhəmiyyətindən danışan N.Doğan əminliklə bildirib ki, ən qısa zamanda bu şəhər Türkiyənin ən böyük sənaye bölgələrindən biri olmaqla bərabər, həm də ekoloji baxımdan təmiz yaşayış məskəni kimi şöhrətlənəcək.\nİzmit bələdiyyəsinin sədri Azərbaycanın uğurlarından qürur duyuruq


Parlamentin deputatları üçün aylıq ödənilən vəsait 7000-dək artırılıb |\nAna Səhifə/Xəbərlər/Parlamentin deputatları üçün aylıq ödənilən vəsait 7000-dək artırılıb\nParlamentin deputatları üçün aylıq ödənilən vəsait 7000-dək artırılıb\nArtıq yanvar ayının 1-dən parlamentin deputatları yeni ilə yeni və yüksək artımla başlayıblar. Az24saat.org xəbər verir ki, bi barədə Mia.az-a adının çəkilməsini istəməyən deputat köməkçilərindən biri məlumat verib.\nMəlumata görə, yanvar ayının 1-dən deputatlarla yanaşı, Milli Məclisin Aparat işçilərinin maaşı da təxminən iki dəfə qalxıb:\n“Təəssüf ki, bu cür yüksək artımlar deputat köməkçilərinə, MM-in ekspertlərinə şamil olunmadı. Halbuki, bu gün deputat köməkçiləri MM-in aparatına toplanmış, ancaq demək olar ki, gün keçirməklə məşğul olan məmur balalarından çox əziyyət çəkir, işləyirlər. Əgər o məmur balaları MM-ə karyera kimi baxırsa, biz iş yeri kimi baxırıq. Onlardan fərqli olaraq, deputat köməkçiləri həm yerlərdə seçicilərlə görüşür, problemlərini araşdırır, həm də qanunvericilik məsələləri ilə məşğul olurlar. Yəni əlavə o qədər xərclərimiz çıxır ki, bu da aldığımız 800 manat civarındakı maaşa uyğun deyil”.


emile durkheim sözaltı sözlük\n5 yazar 5 başlıq və 13 entry\ntanrıyla qarşılaşan ateistin ilk sözü ən gözəl gün 3 martin heidegger 2 orduxan teymurxan yazarların hal hazırda oxuduqları kitablar unudulmaz kitab cümlələri melodifestivalen 2 aretha franklin sonuna ay gijdıllaq yazıla biləcək mahnılar 6 15 avqust 2018 azərbaycanda porno saytların bağlanması futurama andre rieu back-end developer materialları, alətləri və xəbərləri 2 christina aguilera insan petrit çeku vorzakon kind of guy mixail tal bakı bulvarı bütün zamanların ən yaxşı entrysi git güldürən entrylər ən hüzünlü klassik musiqi tarixin ən ibrət verici hadisələri xvideos waltz dua lipa əsgər atası 15 avqust 2018 real madrid atletico madrid oyunu dasein mövcudluq ağrısı\n1. Müasir sosiologiyanın qurucularından biri sayılan yəhudi mənşəli Emile Durkheim (15 aprel 1858 - 15 noyabr 1917) Fransada Epinal-Lorende dünyaya gəlmişdir. Fəlsəfə müəllimi olmuşdur və cəmiyyətin problemleri ilə maraqlanmağa başlayır. 1885-1886-cı illlər Almaniyada elmi pedagojik fəaliyyət göstərir. Bu dövrdən başlayaraq sosiologiya sahəsində yazdığı məqalələrlə diqqətləri üzərinə toplamağa başlayır. Durkheimin dövrünün digər sosiologlarından ayıran cəhəti onun cəmiyyətə canlı bir organizma, organik bir birləşmə kimi yanaşmasında idi.\nDurkheim insan davranışlarını cəmiyyətin strukturunun təsiri ilə formalaşması və əxlaqın insan şəxsiyyətinin məhsulu yox cəmiyyətin güc kanonları tərəfindən tənzimlənməsi fikirlərinə görə öz dövrünün sosiologlarının ve katoliklərin sərt reaksiyası ilə qarşılaşmışdı.\nDurkheim cəmiyyətlərdəki həmrəylik tiplərini mexaniki və organik (üzvi) olarak iki yerə ayırır. Mexaniki cəmiyyətlərdə fərdlər bir-birinə bənzəryirlər, burada qatı iş bölgüsü var. Cəmiyyət dəyərləri qorunur, pozuntular ağır şəkildə cəzalandırılır. Mexaniki cəmiyyətdən organik cəmiyyətə keçid durğunluq dönəmləridir. Organik həmrəylik modelinə keçmiş cəmiyyətlərdə fərdlərarası bənzərlik azalır, tələblər, ixtisaslar fərqliləşir və burada ehtiyaclar qarmaqarışıqdır. Belə cəmiyyətlərdə Fərdlərarası bağlar azaldığı üçün ortaq dəyərlər varsa belə onlara qarşı etirazlar coxda şiddətli cəzalandırılmır. Bu vəziyyətdə vurulan zərərin kompensasiyası üçün bir hüquq sistemi formalaşmağa başlayır.\nOrganik həmrəylik modelində insanlar assosiallaşmırlar, sadəcə ətrafımızdakı az saylı insanla mexaniki əlaqələr qurmaq əvəzinə, çox saylı insanla üzvi əlaqələrimiz yaranır.\nDurkheimin 4 intihar teoriyası.\n1. Eqoist intihar. Fərdin cəmiyyətdən uzaqlaşması nəticəsində yaranır. Burada uzaqlaşdırma funksiyası fərddən də yarana bilər, amma çox zaman cəmiyyət özü fərdi ayırır, özünə bənzəməyənləri kənarlaşdırır.\n2. Alturist( fədakar) intihar. Eqoist intiharın əksidir. Burada fərdin cəmiyyətlə bağları həddindən artıq güclüdür. Məsələn şəhidlik məsələsi və ya Hindistanlı qadınların ərinin cənazəsində özlərini cənazə ilə bir yerdə yandırması.\n3. Anomik (qaydasızlıq) intihar. Daha çox iqtisadi durğunluq və iqtisadi yüksəliş dövrlərində baş verir. Dəyişmə proseslərində qaydasızlıq, normasızlıqdan doğur.\n4. Fatalik intihar. Anomik intiharın əksidir. Fərdin üzərində qatı qaydalardan qaynaqların. Durkheim buna qulların intiharını misal göstərir.\nEmil Durkheimın din sosiologiyasına baxşı:\nDurkheime göre kainat və tanrı sosioloji ve dini baxımdan araştırıldığında cəmiyyət özü tanrıdır. Cəmiyyət öz nizamı daxilində fərdin şüursuz şəkildə hərəkət, davranış, arzu və istəklərinə inanc, ədətlər, normalarla istiqamət verə bildiyi üçün Durkheim əslində doğru bir fikrə gəlmiştir deyə düşünürəm.\nBəlkə də deyəcəklərimdən çoxu yarımçıq qaldı amma Emile Durkheimin oxumağa dəyər şəxsiyyət olduğunu düşünürəm. Fransız sosioloq hər zaman sosiologiyanı fəlsəfə və psixologiya başda gəlməklə digər bütün sosial emlərdən üstün tutmuştur. Çünki Durkheimi oxuyanda sosiologiya humanitar elmlər üçün məntiq funksiyasını oynamağa başlayır. Ən azından mənim üçün.\nŞəxsiyyətin fikirləri haqqında zaman zaman yazmağa çalışacam.\n06.10.2017 01:54, Gulnar\nxvideos bloklanıb 17\n16 avqust 2018ci il əfsanə aretha franklinin ölüm xəbəri 3\nnə demək olar 7\nbax bu nədi indi 3


“İnsanlar İŞİD-lə İraq ordusu arasında qalıblar” | AzeriMuslims\n“İnsanlar İŞİD-lə İraq ordusu arasında qalıblar”\nİraq türkmənlərinin humanitar vəziyyəti pisləşir.\nİraq və Şam İslam Dövləti (İŞİD) hərəkatının nəzarətindəki İraqın türkmənlər məskunlaşan Telafər qəsəbəsində humanitar vəziyyət pisləşir.\n“Azerimuslims.com” “Anadolu” agentliyinə istinadən xəbər verir ki, Telafərdən qaçan türkmənlər İŞİD-in hava zərbələrinə qarşı mülki vətəndaşları “canlı qalxan” kimi istifadə etmək üçün əhalinin bölgəni tərk etməsinə məhdudiyyət qoyduğunu deyiblər.\nBölgəni tərk edən türkmənlər bəzi türkmən siyasətçilərin həbs olunduğu, İŞİD-in tərk edilən evlərə zorla yiyələndiyini bildiriblər. Artıq türkmənlərin tərk etdiyi evlərə İŞİD döyüşçülərinin ailələrinin yerləşdirildiyi şahid ifadələrində qeyd olunub.\nBölgədə xeyli sayda evin, ictimai binaların, iş yerlərinin talan olunduğunu deyən Telafer qaçqını Qənim Məhəmməd qəsəbədə əhalinin İraq ordusu və İŞİD arasında toqquşmalardan dolayı can təhlükəsizliyinin olmadığını deyib.


Dünyada iPhone üçün iki Mujjo dəri kassa oynayırıq IPhone xəbərləri\nMujjo dəri çantaları bir çox iPhone istifadəçisinin sevimlisidir. Materialların, dizaynın və bitmələrin keyfiyyətinə görə rəsmi Apple kassalarına ən yaxşı alternativlərdən biridir.və onlar da daha yaxşı bir qiymətə sahibdirlər. Buna əlavə olaraq hər hansı bir iPhone modeli üçün bunların olduğunu və evinizdə cüzdanınızı tərk etmək istəsəniz, kredit kartları üçün bir cibinizin olduğunu da əlavə etməliyik.\nTercih etdiyiniz rəngdə ən çox bəyəndiyiniz bir iPhone kılıfı almaq istəyirsinizsə, indi istehsalçı ilə iş birliyində etdiyimiz çekiliş sayəsində bunu etmək fürsəti. Nə etməli olduğunu bilmək istəyirsən? Çox sadədir və istehsalçı beynəlxalq daşımaları da həyata keçirir, beləliklə dünyanın hər yerindən iştirak edə bilərsiniz. Aşağıdakı bütün məlumatları sizə təqdim edirik.\nŞübhəsiz ki, Mujjo markasını tanıyırsınız, çünki bu, iPhone üçün dəri çantalardan bəhs etdiyimiz zaman istinadlardan biridir. Bitirmə işləri ən kiçik detallara qədər olan və mövcud olan müxtəlif rənglərlə premium dəridən hazırlanmışdır, hamısı bitki boyalarından əldə edilmiş, yumşaq toxunuş üçün poladın soyuq toxunuşunu dəyişdirərək iPhone-u qorumaq istəyənlər üçün idealdır. dəri. Bundan əlavə, Apple köhnə modellərinin dəri çantalarını dayandırır, lakin Mujjo, əksər iPhone modelləri üçün, hətta dayandırılmış olanlar üçün də geniş bir kataloqu hazırlamağa davam edir.. Ilə Bu linki tam kataloqu görə bilərsiniz.\nİPhone üçün Mujjo kassasını qazanmaq istəyirsən? Çox asandır, yalnız aşağıdakı addımların hər birini yerinə yetirməlisiniz.\nBizi Tvitterdə izləyin (@a_iphone)\nBu məqalə haqqında yayımladığımız Tweet-i yenidən paylaşın (əlaqə)\nBu Tweet-ə, iPhone modelinizə və hansı rəngli rəng istədiyinizi bildirin\nBu tələblərə cavab verənlərin arasında təsadüfi olaraq iki nəfəri seçəcəyik Bütün Mujjo kataloqu arasından bir iPhone kassası seçə bilərsinizvə dünyanın hər yerində birbaşa evinizə çatdırılacaqdır. Bu tiraj etibarlı olacaq 24 Mart Bazar günü saat 23: 59-a qədər. Qalibləri burada və twitterdə 25 Mart Bazar ertəsi günü elan edəcəyik.\nMujjo müsabiqəmizin qalibləri @QueenAoibheal və @ Miguezh93 TƏBRİK EDİRİK!\nMəqaləyə tam yol: İPhone xəbərləri » iPhone » Bir neçə » Dünyada iPhone üçün iki Mujjo dəri kassa oynayırıq\nGoogle 2 aprel Gələnlər Qutusunu bağlayır: Gmail müvəffəq olur


Mən indi qadın kimi tənhayam\nŞərqin ilk opera yazan bəstəkarı - Şəfiqə Axundova\nBizim qonağımızın yaşı yarını çoxdan keçib. O adını təkcə Azərbaycanın yox, həm də Şərqin incəsənət tarixinə yazıb. Elə yazıb ki, bu imzanı heç bir ruzigar belə poza bilməz. Soyuq payız yellərinin əsdiyi bir vaxtda görüşdük onunla. Payız leysanlarının ömrümüzə qonaq olduğu vaxtda əks-sədasını mahnılarından eşitdiyimiz bir könlü sevindirmək istədik. O isə bizi göz yaşlarına qonaq etdi.\nBu unudulmaq, yaddan çıxmaq yox, ömrün tənhalığına baş vurmaq qorxusunun kövrəkliyi idi. Beləcə, sənət ömrünün xoşbəxt anları ilə şəxsi həyatının tənha günlərinin qovuşağında bir əlçim sevinc gəzən Şəfiqə xanım Axundova ilə söhbətləşdik:\n- Şəfiqə xanım, son vaxtlar mavi ekranlardan az-az görünmənizin səbəbi hamımız üçün maraqlıdı.\n- Bilmirəm, mən iştirak etmirəm, yoxsa tədbirlər az keçirilir. Əslində, cəmiyyət arasında olmağı sevirəm, ünsiyyətcil adamam...\n- Bir il öncə səhhətində ağır problemlərlə üzləşən bəstəkarımızın əhvalı necədir?\n- Bir il öncə yaşandı o problemlər. Klinik ölüm keçirdim, görünür, taleyimdə ölüm yox imiş. Sağ olsunlar, həkimlər məni yenidən həyata qaytardılar. Həyat çox şirindi. Ondan kim doyub gedib ki? Olduqca gözəl, yaşadıqca yaşamaq istədiyin bu həyatdan doymaq olmur ki, olmur. İndi Allaha şükür, elə də çox şikayətim yoxdu. Ara-sıra ürəyim ağrıyanda dərman içirəm, bir təhər ötüşür.\n- Şərqin ilk operasını yazan Şəfiqə xanım yenəmi pianosunun ağ-qara dilləri ilə yoldaşlıq edir?\n- Yaşıma baxmayaraq hələ ki, pianom sözümə qulaq asır. Bu yaxınlarda “Anaları təklənməyə qoymayaq” mahnısını yazmışam ki, indi onu Gülyanaq Məmmədova oxuyur. Lap son mahnım “Ömürdən bir gün də keçdi” adlanır. Bir gün pianomun üstünü səliqəyə salırdım. Açılmış kitabın vərəqində bir şeir mənim nəzər-diqqətimi cəlb etdi. “Ömrümdən bir gün də keçdi” şeiri məni kövrəltdi. Düşündüm ki, ömürdən bir gün də keçdi beləcə... Artıq beynimdə həkk olunmuş melodiyalar vardı. Və mən böyük həvəslə hisslərimi nota aldım. Anarın sözləri üstündə köklədiyim mahnı mənim duyğularımı, arzularımı, həyatımı ifadə edir.\n- Şəfiqə xanım, bu səsli-küylü şəhər həyatından bezmirsiniz ki?\n- Hər il yayı doğma Şəkidə keçirirəm. Elə bu yay da orada idim. Həmin ərəfədə Şəkidə “İpək bayramı” keçirilirdi. Mənə Şəki haqqında mahnı sifariş etdilər, mən də yazdım. Mahnını oxumaq üçün Şəkidə istedadı ilə seçilən Rəvanə adlı gənc xanıma həvalə etdim. Bayram tədbiri mənim bəstələdiyim mahnı ilə açıldı. Bu mənim üçün böyük şərəf idi. Bu ilin unudulmaz günlərindən olan “İpək bayramı”nda böyük həvəs və fərəhlə iştirak etdim.\n- Sənət adamının özünü təsdiq etməsi çox çətindi. Qadın üçün daha böyük problemlər var...\n- Məhsətinin bir rübaisi var, deyir: “Başından keçənin yoludur bu yol. Bu yolda can verməsən gəlmə”. Doğrudan da, belədir. Bir bəstəkar kimi həyatımı 1940-cı ildən Azərbaycan musiqi incəsənətinə həsr etmişəm. Sənətin çox ağır və niskilli yolları var. O yolları qarış-qarış keçmişəm. Mənimlə birgə konservatoriyada çox qızlar təhsil alırdı. Bəs indi onlar hanı? Görürsünüz, sənət və ailə dilemması qarşısında rahatlıq- ailə seçilib. Mən isə sənətimi çox sevdiyim, bağlı olduğum üçün niskilli yolların hər əzabına dözərək xalqın sevgisi və istəyini qazandım. Şərqdə ilk opera müəllifi olan qadın bəstəkar mənəm. Elə bilirsiniz, asandı? Hələ eşitməmişəm ki, ikinci bir qadın bəstəkar opera yaza. “Gəlin qayası” 1974-cü ildə ən böyük mədəniyyət ocağından biri olan Opera Balet Teatrında səhnəyə qoyulub və bu gün də teatrın repertuarındadı, böyük həvəs və istəklə oynanılır. Novruz Gəncəlinin əsəri əsasında “Ev bizim, sirr bizim” adlı musiqili operetta yazmışam. Belə çıxır ki, ilk qadın bəstəkar olduğum kimi, belə mürəkkəb janrlara müraciət edən də mən oldum. Sənət elədir ki, gərək ona ürəkdən aludə olasan. Həyatda sənətini sevən, son dərəcə sadiq qalan, yüksək qiymətləndirən, sənətini həyatındakı hər bir şeydən üstün tutan adamlardan bəlkə də ən divanəsi mənəm.\n- Şəfiqə xanımın bugünkü bəstəkarlara münasibəti?\n- Təsəvvür edirsiniz ki, bəzən mahnılara qulaq asanda təəccüb edirəm. Çünki mahnıların əksəriyyətinin nə başı var, nə ayağı. Mahnı tamamilə başqa, qəribə bir ruhda bəstələnir. Heç ona mahnı adı vermək olmur. Amma elə bəstəkarlar da var ki, mən onları bəyənirəm. Bunlardan biri Aygün Səmədzadədir. Ən çox da onun “Tut ağacı” mahnısı mənim ruhumu oxşayır. Bu mahnı məndə şirin xatirələr oyadır. Yadıma bizim Şəki, həyətimizdəki tut ağacı düşür. Bu mahnıya görə Aygünə çox sağ ol deyib, bağrıma basıram. Onun “Məktəb illəri” və digər mahnıları adamın ruhunu oxşayır. Bir neçə il öncə mahnı müsabiqəsi keçirildi və bütün nominasiyalar üzrə (səhv etmirəmsə, beş-altı nominasiya idi) qalib Aygün oldu. Tədbirin finalında mükafatlar veriləndə mahnısı da insanda çox xoş təəssürat yaradır. Mənim özlərini bəstəkar adlandıran kəslərə bir sualım var ki, doğrudanmı onlar yazdıqlarını dinləyəndə anlamırlar ki, bu mahnı deyil. Doğrudanmı, dinlədikləri zaman təəccüb hissi keçirmirlər. Belə mahnı yazmaq olmaz!. Mahnıda ürək olmalıdır, mahnı insanı düşündürməlidir. Mənim iradım onlara yox, həmin bəstələri efirə, ekrana çıxaranlaradır. Xalqımız hər şeyin ən yaxşısına layiqdir. Zövqlərimizi niyə korlayırıq, axı?..\n- Xalq və bəstəkar mahnılarının dinləyicilərə yeni variantda təqdim olunmasına, oranjemanına necə baxırsınız?\n- Mənim bir çox mahnılarımı oranjeman ediblər. Doğrudur, hər şey xalis mən dediyim kimi olub. Bəstələrimin ağzını-burnunu dağıtmayıblar. Yenidən işlənilən mahnılarım daha da dərinləşib və məzmunu genişlənib. Amma bəzi oranjemançılar da var ki, çox bərbad iş görürlər. Mahnı səslənir, heç bilinmir nədir, yalnız yarısına çatanda görürsən ki, heç demə, bu xalq mahnısıymış. A bala, nə demək istəyirsən elə mahnının əvvəlində de də. Daha niyə özünü dağa-daşa salıb mahnını tanınmaz hala salırsan?. Mən oranjemanın əleyhinə deyiləm. Bu lazımdır, zamanın tələbidir. Amma elə etmək lazımdır ki, bəstəkarın nə demək istədiyi, orijinal çalarlar qorunub saxlanılsın. Belə şeyə ilk növbədə bəstəkarlar yol verməməlidir. Niyə xalq mahnılarını yaman günə qoyurlar. Axı sən, ay bəstəkar, qulaq asanda görmürsən ki, mahnının başına nə oyun gətiriblər, nə əvvəli var, nə sonu, eləcə də xalq mahnıları. Kimin nə ixtiyarı var xalq mahnısını dəyişir. Ümumiyyətlə, xalq mahnısına dəymək düzgün deyil. Mən 8 il Üzeyir bəyin sinfində oxumuşam, onun tələb və istəklərini də bilirəm. Bir az mahnı o yan, bu yan olanda, o çox əsəbləşərdi ki, necə yəni, xalq mahnısını bir qədər yeniləmək, əsla. Mən oranjeman edənlərə deyirəm ki, edin, amma mahnıdakı harmoniyanı qorumaq şərtilə. Orijinalın kökə bağlılığını, musiqinin nəfəsini itirməyin.\n- Qadın xoşbəxtliyi nədir, Şəfiqə xanım. Sənətiylə ürəkləri fəth etmək, ya öz ocağının odunu-közünü qoruyub saxlamaq bacarığı?\n- Əsil sənət qazanmaq istəyirsənsə, itirdiyin də, qurban verdiyin də mütləq olur. İncəsənət isə, çox vaxt ailə həyatı ilə tutmur. Yoldaşım evə gələndə görərdi ki, nə şalvarı ütülənib, nə köynəyi yuyulub. İşə gedəndə səhər yemək hazırlamağa macal tapmırdım. Məni necə piano arxasında əyləşən görüb gedibsə, gələndə də görərdi ki, hələ oradayam. Yaratdığım, həyat verdiyim bəstələrə başım qarışıb, hər şeyi unutmuşam. Tamamilə yadımdan çıxıb ki, axı, bu kişi işdən gələcək, ona çay-çörək lazımdır. O, mənim xətrimə dəymirdi, amma özüm çox pis olurdum. Qapının zəngi vurulanda ilk nəzər yetirdiyim saat olurdu ki, o, artıq işdən gəlir və heç nə yerbəyer deyil... Bilirsən, mənim öz dünyam vardı. O dünyam nə qədər sevgi, eşq ilə süslənsə də, orda başqa adam üçün ayrılacaq vaxtım məhduddan məhdud idi. Sonra heç o vaxtı da ayıra bilmirdim. Mənim ən böyük eşqim bəstələrimi dünyaya gətirməyə bəs edirdi. Mən yalan danışa bilmirəm və heç vaxt da xalqıma yalan danışmamışam. Belə olan təqdirdə, ailə qalmır, pozulur. Əsil sənət maneçilik sevmir. O, yalnız bir məshəbə qulluq edən adamların sahəsidir. Elə bil yazığın bəxti yox idi. Oğlum Talehin atası çox tez dünyasını dəyişdi, amma mən ona başqa kişilərin arvadları kimi arvad ola bilmədim. Allah ona rəhmət eləsin. Bəzən pianonun yanından keçəndə öz-özümə deyirəm ki, mən hər şeyimi sənin yolunda fəda etdim, sənə qurban verdim. Nə bilim?!.. Başqalarını deyə bilmərəm. Amma məndə sənət ailə ilə uzlaşmadı. Ələlxüsus da, o vaxtlar ki, mən opera yazırdım. Bəyəm opera yazmaq asan məsələdir? Böyük səbr və zaman tələb edir. Yaşa dolduğum vaxtdan bəzən bəstəkar olmağıma sevinə bilmirəm. Mən həyatda heç nəyə həsəd aparan biri olmamışam. Nə vara, nə gözəlliyə, amma küçədə bir qoca ilə qarı görəndə öz-özümə deyirəm ki, kaş heç nəyim olmayadı, yanımda dayağım olacaq bir qocam olaydı. Mənə elə gəlir ki, Səməd Vurğun açıqlamasa da, “Aygün” poemasını mənə həsr etmişdi. Mənim də yoldaşım aqranom idi. Mənim həyatımı bilmək istəyən “Aygün” poemasını oxusun.\n“Hanı saçlarımı oxşayan bir əl,\nBir mehriban nəfəs, bir isti əməl\nDoğrudur, insanlar mənə əl çalır,\nAncaq səadətim yarımçıq qalır” - bu sözlər mənə yaxın olduğundan, kəlmələri nota alıb öz bəstələrimin sırasına qatmışam. Amma bir qadın kimi tənhayam... Bir sənətkar kimi bu sənətin zirvələrinə ucaldım, amma müqabilində şəxsi həyatımdan keçməli oldum. İndi isə deyə bilmərəm düz etmişəm, ya yox...\n- Şəfiqə xanım, bir sənətkar gözü ilə bugünkü müğənnilər arasında zövqünüzü oxşayacaq səsə sahib olan sənətçilər varmı?\n- Yeni müğənnilərdən Röyanın səsini, Zülfiyyəni bəyənirəm. Bunların arasında çoxu var, qocaldığımdan adlarını unuduram, məndən inciməsinlər. Həqiqətən də, Röya çox xoşuma gəlir. Bəzən saçını, geyimini müxtəlif, bəzən gərəksiz görkəmə salsa da, yaxşı müğənnidir. Mən onu təmkinli xanım kimi görürəm. İstəsə, əgər bu aləmdə hələ bundan da gözəl addımlar ata bilər. Bizim Şövkət Ələkbərova, Rübabə Muradova, Fatma Mehrəliyeva, Sara Qədimova kimi qadın sənətkarlarımız olub. Onlar tarixdə yaşayıb və yaşayacaqlar. O da elə etməlidir ki, sənəti ilə yaddaşlarda qalsın. Unutmamalıdır ki, ona milyon göz tamaşa edir. Siması gözəldir, amma xalqa onun səsi gərəkdir. Gəlin unutmayaq ki, biz azərbaycanlıyıq.\nYeni Azərbaycan.- 2006.- 1 noyabr.- S. 8.


“Rusiyada Nəcməddin Sadıqovun adına küçə” sərlövhəli yazı dərc etmişdik. Xəbər saytlarından birinə istinadən qeyd etmişdik ki, Azərbaycan Silahlı Qüvvələrin baş qərargah rəisi, milliyyətcə ləzgi olan Nəcməddin Sadıkovla bağlı dəfələrlə mətbuatda hamını şoka sala biləcək dəlillər təqdim edilsə də, ölkə rəhbərliyi bu mövzunun üzərindən sükutla keçir. Baxmayaraq ki, bu şəxsin adı dəfələrlə separatçılarla birgə fəaliyyətdə və ya Rusiya kəşfiyyatının adamı olmaqda, hətta zaman-zaman Azərbaycan milli maraqlarına zidd qərarların verilməsində hallanıb, ancaq bu günə kimi ona «gözün üstə qaşın var» deyən yoxdur. Əksində, general-polkovnik Nəcməddin Sadıkov öz fəaliyyəti ilə cəmiyyəti təəccübləndirməkdə davam edir.\nMəsələn, Nəcməddin Sadıkova gah Rusiya Müdafiə Nazirliyinin Əks Kəşfiyyat İdarəsinin nəzarətindəki fondun dəstəyi ilə Dağıstanın milli qəhrəmanı adı verilir, gah adına məktəb qoyulur, gah büstü ucaldılır, gah adına təqaüd təsis edilir, gah da Dərbənd küçələrinin birinə baş qərargah rəisinin adı verilir. Hansı ki, bir neçə gün öncə sonuncu məsələ ilə bağlı faktları oxucularımızla bölüşmüşdük.\nTəbii ki, bütün bunlar yeni faktlar deyil. “Hürriyyət” olaraq bu və digər faktlar barədə hələ illər öncədən oxucularımıza məlumat vermişdik. Xüsusən də Nəcməddin Sadıkovun adına Dağıstanda küçə verilməsi faktı ilə bağlı “Hürriyyət”in 11-13 oktyabr tarixli sayında geniş yazı dərc olunub. Həmin yazıda deyilənləri təsdiq edən fotoları və digər faktları da oxucularımıza təqdim etmişdik.\nMövzunun aktuallığını nəzər alıb sözügedən yazının müəyyən hissəsini bir daha “Hürriyyət”in oxucularına çatdırırıq:\n“...Sözsüz ki, bütün bunlar Sadıkovun “qara qaşına, qara gözünə” görə verilmir. Əslində bu Azərbaycanın dövlətçiliyi adına normal hadisə sayıla bilməz, milli hissiyatımıza həqarətlə bərabər, həm də təhlükəsizliyimizi təhdid edən bir olaydır. Lakin təəssüf ki, bu hadisələr görməzdən gəlinir və nəticədə status-kvo davam etməkdədir. Belə ki, Nəcməddin Sadıkov Rusiya kəşfiyyatının “milli qəhrəman”ı olaraq qalır, Azərbaycanın Müdafiə Nazirliyinin Baş Qərargah rəisi vəzifəsini icra edir və üstəlik, adının ətrafında yeni olaylar çıxarmağa davam edir” - əməkdaşımızla söhbətində adının çəkilməsini istəməyən tanınmış hərbi ekspert bildirir. İndi isə sizə əlmizdəki faktları təqdim edək. Buyurun baxın - Müdafiə Nazirliyinin Baş Qərargah rəisi general-polkovnik Nəcməddin Sadıkovun adına verilmiş Dərbəndin mərkəzi küçələrindən birinin şəkilləri (Bax, foto 1 və 2). Başqa bir web-fotoda isə Nəcməddin Sadıkovun adına olan küçənin indeksindən tutmuş yerinə qədər bütün məlumatlar var. Maraqlananlar google-yə girib rus dilində (ul. Qenerala Sadıkova) yazıb bütün məlumatları əldə edə bilərlər. Məlumatlara görə N.Sadıkovun adına küçə verilməsi böyük törənlə qeyd olunub və hətta baş qərargah rəisi şəxsən həmin tədbirdə iştirak edib...”\nƏlbəttə, bir daha vurgulamaq yerinə duşər ki, Azərbaycan Müdafiə Nazirliyinin Baş Qərargah rəisinin Dağıstanın “Milli Qəhrəman”ı elan olunması, Dərbənddəki oxuduğu orta məktəbin qarşısında büstünün qoyulması, daha sonra şəhərin ən böyük küçələrindən birinə onun adının verilməsi səbəbsiz deyil. Bizi maraqlandıran odur ki, bütün bu addımlar atılarkən hansı səbəb və kirteriyalar əsas götürülüb? Çünki Nəcməddin Sadıkovun hərbçi olaraq Dağıstanla bağlı xidməti və fəaliyyəti olmayıb. Demək ki, bunların səbəblərini başqa xüsuslarda axtarmaq lazımdır. Bəs hansı xüsusda? Axı necə olur ki, bundan az müddət öncə Dağıstanda Heydər Əliyevin adını daşıyan küçənin ləğv edilməsi üçün aksiya kecirilir, amma Nəcməddin Sadıqovun adı günü-gündən əbədiləşdirilir? Əgər bu hərbi əməkdaşlıqla bağlıdırsa, onda niyə Ali Baş Komandanın adına Dağıstanda nəinki kücə, büst, məktəb, təqaüd - heç adi baralef yoxdur, amma baş qərargah rəisinin adına hər şey var?\nBütün bunların arasında ən maraqlı sual isə Nəcməddin Sadıkova Azərbaycan hakimiyyəti tərəfindən niyə “güldən ağır söz deyilməməsidir”. Yəqin ki, bu mübhəm suallara cavab tapmağı oxucuların ixtiyarına buraxmaq daha doğru olar...


5 Avqust 2020 18:25\nİlqar Hüseynli: “Hələ də bəzi insanlar prosesin ciddiliyini tam anlamırlar”\nMəlum olduğu kimi, sərtləşdirilmiş xüsusi karantin rejimi tətbiq olunan şəhər və rayonların siyahısı genişləndirilib. Nazirlər Kabineti yanında Operativ Qərargahın qərarına əsasən, siyahıya Salyan rayonu yenidən daxil edilib.\nBeləliklə, COVID-19 infeksiyasına yoluxma dinamikası nəzərə alınmaqla, 2020-ci il 31 avqust saat 00:00-dək sərtləşdirilmiş xüsusi karantin rejimi aşağıdakı şəhər və rayonlarda tətbiq olunacaq: Bakı, Cəlilabad, Gəncə, Masallı, Mingəçevir, Sumqayıt, Yevlax şəhərləri və Abşeron, Bərdə, Goranboy, Göygöl, Xaçmaz, Salyan rayonları.\nQeyd etdiyimiz kimi, sərt karantin rejiminə yeni əlavə olunan bölgələrdən biri də Salyandır. Salyanın nə səbəbdən sərt karantin rejimi siyahısına daxil olduğunu öyrənmək üçün mütəxəssislərə müraciət etdik.\n“Rayonun sərt karantin rejimi siyahısına daxil edilməsinin səbəbi virusa yoluxanlar arasında...”\nSosial sahə üzrə ekspert İlqar Hüseynli qeyd etdi ki, Nazirlər Kabineti yanında Operativ Qərargahın qərarına əsasən, avqustun 5-dən etibarən Salyan rayonuna da sərt karantin rejimi tətbiq edildi: “Rayonun sərt karantin rejimi siyahısına daxil edilməsinin səbəbi virusa yoluxanlar arasında qeyd olunan bölgədən olan vətəndaşların üstünlük təşkil etməsidir. Təəssüf hissi ilə qeyd edim ki, hələ də bəzi insanlar prosesin ciddiliyini tam anlamırlar. Hələ də küçədə çoxlu sayda gəzən insan var. Elə buna görə Salyan rayonunda da sərt karantin rejimi tətbiq edildi”.\nHəmsöhbətimiz hesab edir ki,Salyan və digər bölgələrin vətəndaşları karantin qaydalarına əməl edərlərsə, həmin ərazidə virusa yoluxma sayı azalar. Virusa yoluxanların sayının azalması karantin rejiminin ləğv olunmasına səbəb olacaq. Bu səbəbdən hər kəs sadə qaydalara əməl edərsə, karantin rejimi qısa müddətdə ləğv olunar.


"AzerGold" QSC 28 aprel – Ümumdünya Əməyin Mühafizəsi Günü münasibətilə Əmək və Əhalinin Sosial Müdafiəsi Nazirliyi tərəfindən təşəkkürnamə ilə təltif olunub.\nQSC-dən "APA-Economics"ə verilən məlumata görə, mükafat Səhmdar Cəmiyyətə sağlamlıq, əməyin təhlükəsizliyi və ətraf mühitin mühafizəsi sahəsində səmərəli fəaliyyətinə görə təqdim edilib. Təşəkkürnaməni Cəmiyyətin adından İdarə Heyətinin üzvü – sədrin müşaviri Orxan Novruzov qəbul edib.\n"AzerGold" iş yerlərində əməkdaşların sağlamlığının qorunması və əməyin təhlükəsizliyi sahəsində sistemli fəaliyyət həyata keçirir. Ölkə qanunvericiliyinin tələblərinə uyğun olaraq istehsalat prosesi zamanı bədbəxt hadisələrin qarşısının alınması məqsədilə müəssisədə işçilər, həmçinin podratçı və subpodratçılar üçün təhlükəsiz iş şəraiti yaradılıb və tətbiq edilən qaydalara əməl edilməsinə xüsusi nəzarət olunur. Cəmiyyətin fəaliyyətə başladığı 5 ilə yaxın bir müddətdə xəsarətsiz ötüşən iş saatlarının 2 milyon saatı ötməsi fəaliyyət sahələrində dayanıqlı təhlükəsiz iş şəraitinin təmin edilməsi, habelə digər əlaqəli sahələr üzrə əldə edilmiş uğurlardan biridir.\nXatırladaq ki, 2003-cü ildə Beynəlxalq Əmək Təşkilatının qərarı ilə aprelin 28-i "Ümumdünya Əməyin Mühafizəsi Günü" kimi təsis olunub. Bu günün hər il qlobal miqyasda qeyd olunmasında məqsəd ictimaiyyətin diqqətini iş yerlərində əməyin mühafizəsinə, işçilərin sağlam və təhlükəsiz əmək şəraiti ilə təmin olunmasına yönəltməkdir.\n29 Aprel 2021 09:48 315\n6 Dekabr 2021 15:13 119\n6 Dekabr 2021 14:48 119\n6 Dekabr 2021 13:10 217\n6 Dekabr 2021 11:53 182\n6 Dekabr 2021 11:51 161\n6 Dekabr 2021 10:47 133


"q ızıl yel " necə xəstəlikdir?\nDiqqət: Növbəti tətilinizdə iPhone-un itməsinə imkan verməyin. Maraq: Badam xoşunuza gəlirmi? Əlbəttə ki, edirsiniz! Arzu: Badam kimi gözlər Mp3 badamın necə gözəl olması haqqında orijinal mahnıdır. Şəhərdə səyahət edərkən və ya dağlarda gəzərkən ona qulaq asın. Fəaliyyət: Bu mahnını iTunes-da alın, bu gün onu MP3 pleyerinizə və ya iPod-a endirin və səyahət edərkən ondan həzz alın!\n94 words 436 chars\nDiqqət: Bu, yeni Han Solo filminə nəzər salmaq şansı olanlar üçün eksklüziv elementdir. Bu premium kolleksiya Ulduz Döyüşləri Prop Replikalarında usta sənətkarlar tərəfindən yaradılan yalnız dörd kolleksiyadan biridir. Orijinal dəst 1977-ci ildə istehsal olunub və olduqca nadirdir. Bu replikalar bir daha heç vaxt hazırlanmayacaq, ona görə də siz ilk sahib olanlardan biri olduğunuzdan əmin olmalısınız. Bu unikal kolleksiya Harrison Fordun Ulduz Döyüşləri: Yeni Ümid filmindəki Han Solo obrazını əks etdirir. İnanılmaz detallarla bu replika rekvizit kino ulduzunun üzünün, saçının və geyiminin hər bir son detalını çəkir. Məhdud buraxılışdır, ona görə də tezliklə sifariş verdiyinizə əmin olun. Maraq: Han Solo geri döndü və o, xatırladığınızdan da gözəl görünür. Bu məhdud buraxılış kolleksiyası məşhur Ulduz Döyüşləri: Yeni Ümid filmindəki Harrison Fordun personajının bütün təfərrüatlarını özündə cəmləşdirir. Orijinal kino ulduzuna bənzəyən bu replika dayaq orijinalı qədər orijinaldır! Bu kolleksiyanı başqa heç yerdə tapa bilməzsiniz. Elə isə bu gün öz sifarişinizi edin. Arzu: Bu replika rekvizit Harrison Fordun Ulduz Döyüşləri: Yeni Ümid filmindəki Han Solo obrazına bənzəyir. İnanılmaz detallarla bu kolleksiya kino ulduzunun üzünün, saçının və geyiminin hər bir son detalını özündə cəmləşdirir. Bu kolleksiyanı başqa heç yerdə tapa bilməzsiniz. Elə isə bu gün öz sifarişinizi edin. Fəaliyyət: İndi bu elana klikləyin və xəyal etdiyiniz Han Solo prop replikasını sifariş edin.\n310 words 1663 chars\nDiqqət: Xüsusi biri üçün unikal hədiyyə axtarırsınız? Maraq: Meyvə parçasından hazırlanmış bu gözlərlə sevdiyiniz insana musiqi sürprizi bəxş edin. Onlar badama bənzəyirlər, lakin əslində durian adlı xüsusi bir meyvə növündən hazırlanırlar. Ekzotik bir dad və çox xüsusi bir ətir var. Bu durianı Asiyada məşhur bir yemək edən qoxu ola bilər. Arzu: Şirin qoxusu və ekzotik dadı ilə bu durian sevdiyiniz insanı xoş ətirlə sevindirəcək. Bu durian qeyri-adi yeməklərdən və hədiyyələrdən zövq alanlar üçün mükəmməl hədiyyədir. Özünüzü indi alın! Fəaliyyət: Bu reklamı dərhal klikləyin və bu gün reklam alanda 15% endirim əldə edin!\n141 words 712 chars


Rusiya limanına azərbaycanlının adı verilir – Rəsmi\nRusiyanın Xantı-Mansiysk muxtar dairəsinin ən böyük beynəlxalq hava limanı - Surqut aeroportunun əfsanəvi azərbaycanlı geoloq Fərman Salmanovun adını daşıyacağı rəsmən təsdiqlənib.\nAxar.az xəbər verir ki, “Rusiyanın dahi adları” layihəsi çərçivəsində ölkənin 47 aeroportuna görkəmli şəxslərin adlarının verilməsinə dair ümumxalq səsverməsinin nəticələri bu gün elan edilib.\nXantı-Mansiysk muxtar dairəsinin iki aeroportu – Nijnivartovsk və Surqut hava limanları həmyerlimizin adını daşımaq uğrunda mübarizə aparırdı. Beş milyona yaxın rusiyalının iştirak etdiyi səsvermənin nəticələrinə görə, ən çox səsi Surqut aeroportu toplayıb. Nijnivartovsk hava limanı üçün ad seçimi layihənin ikinci turunda davam edəcək.\nQeyd edək ki, ötən həftə F.Salmanovun səsvermədə liderlik etməsi və artıq Surqut hava limanının F.Salmanovun adını daşıyacağına heç bir şübhə olmadığı haqda qeyri-rəsmi məlumat yayılmışdı.\n2018.12.04 / 22:59


Qidalanma Saxlama müddəti bitdikdən sonra yeyilə biləcək 11 ərzaq\nSaxlama müddəti bitdikdən sonra yeyilə biləcək 11 ərzaq\n04.03.2021 | 2782\nNüvə müharibəsi zamanı özünüzlə yeraltı bunkerə aşağıdakı ərzaqları götürməyiniz məsləhətlidir.\nQurabiyəni xarab etmək üçün Kainat əlindən gələni etməlidir: çünki onu saxlama müddətindən bir neçə həftə keçməsinə baxmayaraq yemək olar. Sözsüz ki, yeni olduğu kimi keyfiyyətli olmayacaq, lakin heçnədənsə bu yaxşıdır.\nÇörəyi 3-5 gün yox, 3-5 həftə saxlamaq olar. Lakin bir dənə mühüm şərt var: soyuducuda qalmalıdır. Onu soyuducudan çıxarıb mikrodalğalı sobada qızdıra bilərsiniz.\nPaketin üzərində qeyd etdilən tarixi unudun: süddən maraqlı iy gəlmədikcə, və ya o səninlə danışmadıqca, rahat içə bilərsən.\nAncaq ağılsız adam makaron məmulatlarını saxlama müddəti bitdikdən sonra çölə tullayır. Ağıllı isə bu müddətdən bir il keçdikdən sonra tullamağa başlayır.\nKonservlərin saxlanılmasında əsas olan onları əzməməkdir. Əzilmiş banka gördünüzsə tullaya bilərsiniz. Lakin əgər konserv bankaları sərin yerdə sakitcə durursa, hətta saxlama müddətindən sonra illər keçsə belə onları yemək olar.\n6. Xiyar, pomidor və digər tərəvəz şorabası\nŞoraba şüşəsində olan ərzaqlar illərlə saxlanıla bilər. Əsas soyuq yerdə qalsınlar.\nSoyuducu olan yumurta qismən təhlükəsizdir. Onu saxlama müddəti keçdikdən 3 həftə sonra da yemək olar. Amma diqqətli ol! Əgər yumurtadan pis iy gəlirsə, onu artıq tullamaq lazımdır.\nŞokolad da gec xarab olan məhsullardandır. Yadınızdadırsa bir dönəm Azərbaycanda kiməsə hədiyyə etdiyiniz şokolad qutusu bir neçə aydan sonra qayıdıb sizə gəlirdi.\n9. Pendirin bər növləri\nPendir nə qədər bərk oldusa, o qədər gec xarab olur. Pendirin üzərində kif gördükdə, sadəcə onu bıçaqla kəsin.\n10. Dondurulmuş tərəvəzlər\nDemək olar ki, əbədidir. Problem ondadır ki, illər keçdikdcə dondurulmuş tərəvəzlərin dadı pisləşir. Lakin onları saxama müddəti bitdikdən on illər sonra belə yemək olar.\nYoqurt qapağını açmadıqda onu saxlama müddətindən sonra bir neçə həftə də saxlamaq olar.


Valyuta hərracı başa çatdı - Məzənnənin dəyişmədiyi bildirilir | marja.az\nValyuta hərracı başa çatdı - Məzənnənin dəyişmədiyi bildirilir\nXəbər verdiyimiz kimi, bu gün gözlənilən valyuta hərracı bir qədər gec baş tutub. Bank dairələrindən əldə edilən məlumata görə, bu dəqiqələrdə başa çatan hərracda dolların məzənnəsi dəyişməyib.\nValyuta hərracının nəticəsində ABŞ valyutasının satış qiyməti 1.7742 manat olaraq qalıb.\nBununla yanaşı hərraca çıxarılan vəsaitin həcmi artırılıb. Mərkəzi Bankın banklara satdığı valyutanın həcminin artırılması dolların ucuzlaşmasına səbəb ola bilər. Bu zaman bankların dollar satışını bərpa edəcəyi gözlənilir.


5 Dekabr 2019 16:18\nOn illərlə heyvan saxlayan maldarların müşahidələrilə maraqlansanız, onların əksəriyyəti çöldə yem sahələrinin qıtlaşmasından narahatlıq bildirəcək. Onların sözlərinə görə, 15-20 il qabaq, qoyun-quzu çöldə doyunca otlaya bilirdisə, son illər heyvanlar çöldən ac gəlir. Səbəbi isə, otlaqların azalmasıdır.\nMəsələ haqda müraciət etdiyimiz ekspertər qeyd edirlər ki, son dövrlər respublika üzrə istər yay, istərsə də qış otlaqlarının azalması bir çox amillərin təsiri ilə baş verib. Əlbəttə, ilk növbədə bu sahədə nizamın pozulması, təbii otlaq ərazilərimizin xeyli hissəsinin erməni işğalına məruz qalması və bundan doğan digər fəsadlarla bağlıdır.\nMütəxəssis həmçinin antropogen faktorlar, yəni insan fəaliyyəti nəticəsində otlaqların bir qisminin sıradan çıxdığını da bildirdi. Belə ki, otlaq üçün nəzərdə tutulan torpaqlarda müxtəlif yaşayış, istirahət və texniki obyektlərin tikilməsi buna misaldır. Onu da deyək ki, dünya təcrübəsinə görə, otlaqları az olan ölkələrdə, təsərrüfatlarda saxlanılan mal-qaranın sayından daha çox, onun cinsinin daha məhsuldar olması əsas götürülür.Xüsusən də otlaqsız, fermalarda yem ilə bəslənən cinslər saxlamağa üstünlük verilir ki, son zamanlar ölkəmizdə də bu təcrübə geniş yayılmağa başlayıb. Onu da əlavə edək ki, mütəxəsislərin rəyinə görə, coğrafi ərazimizdəki otlaqlar 3-4 milyon baş mal-qara üçün yetərli sayılsa da hazırda ölkədəki təsərrüfatlarda 9 milyon başadək iri və xırda buynuzlu mal-qara saxlanılır.


“Həyatı seriala baxaraq öyrənmək olmaz” - türkiyəli aktyor FOTOLAR\n23 Noyabr 2016 14:00\nTürk Film Festivalı çərçivəsində Bakının qonağı olan Sarp Levendoğlu Publika.az-ın suallarını cavablandıraraq yaradıcılığı və şəxsi həyatından danışıb.\nFestival çərçivəsində Nizami Kino Mərkəzində nümayiş olunan “Deli Ormanlı” filminin təqdimat mərasiminin ötən il Türkiyədə baş tutduğunu deyən Levendoğlu bunları söyləyib: “Filmin qalası Türkiyədə çoxdan keçirilib. Amma biz festival çərçivəsində Bakıya gəlib filmə azərbaycanlı izləyicilərlə birlikdə təkrar baxmaq istədik. Film keçmiş boksçunun həyatından bəhs edir. Qəhrəman bir müddət boksdan uzaq olsa da, intiqam almaq üçün yenidən rinqə dönməyə qərar verir. Hadisələr də bunun üzərində cərəyan edir”.\nBakıya ilk dəfə gəldiyini bildirən aktyor burada olmaqdan məmnun qaldığını vurğulayıb: “Çox qonaqpərvər xalqsınız, bizi yaxşı qarşıladılar. İnsanlar da bizim kimi istiqanlıdır. Azərbaycanda filmə çəkilmək dəvəti olunsa, böyük məmnuniyyətlə qəbul edərəm. İnşallah festivallar sayəsində azərbaycanlı qardaşlarımızla daha yaxından tanış olub görüşər, ortaq layihələr olsa, filmlər çəkərik”.\nS.Levendoğlu Fahriye Evcen və Engin Akyüreklə birlikdə baş rollarda çəkiləcəyi serial haqqında da danışıb: “Serial “Əsarətin bədəli” adlanır. Çəkilişlər gələn ay başlayacaq. Serial haqsız yerə həbsə düşmüş insanın taleyindən bəhs edir. Mən burada mənfi obrazı canlandıracam. Əslində, mənfi demək istəməzdim, sadəcə həyat insanları bəzən səhvlər etməyə sövq edir. Dolaysı ilə serilada istədiyini qazanmağa iddialı və sərt rolu ifa edəcəyəm. Təəssüf ki, bundan artıq məlumat verə bilmərəm”.\nAktyor reallıqdan çox-çox uzaq və aşırı romantik olan türk seriallarının ssenari və mövzusuna da münasibət bildirib: “Bu serialların insanların həyatına mənfi istiqamətdə təsir edə biləcəyini düşünmürəm. Şəxsən mən hər hansı filmə və ya seriala baxdıqdan sonta özümü oradakı qəhrəmanların yerinə qoymuram. Və izlədiyim filmlərdə həyatla bağlı heç nə öyrənmədim. Həyatı küçədə yaşayaraq öyrənirsən, ona görə də sosial şəbəkə və virtual aləmi heç zaman ciddi qəbul etmədim. Əksinə, onlar insanı real həyatdan uzaqlaşdırır. Bunun əvəzinə insanlar küçəyə çıxsın, ünsiyyət qursun və çoxlu kitab oxusunlar. Əlbəttə ki, biz həyatdan götürülmüş real qəhrəmanları canlandırırıq. Amma həyatı televiziyaya baxaraq öyrənmək olmaz. Mən televizora baxmıram, hətta özümə belə baxmağa vaxtım olmur. Boş vaxtım olan kimi onu idmana sərf edirəm”.\nReal həyatda heç vaxt rola girmədiyini deyən aktyor həyat yoldaşı Birce Akalyın onu qısqanmadığını da dilə gətirib: “Biz bir-birimizi heç vaxt qısqanmırıq. İkimiz də işimizə hörmət edirik. Həyat yoldaşım Birce Akalay çox yaxşı aktrisadır və onunla işləmək rahatdır. Onunla yenidən filmə çəkilmək dəvət olunsa, böyük məmnuniyyətlə qəbul edərəm. Sözsüz ki, özümü həyat yoldaşının yanında daha rahat hiss edirəm. Həyat yoldaşımla ayrılmağımla bağlı xəbərlər tez-tez çıxır. Bunlara artıq alışmışıq. Ümumiyyətlə, maqazin səhifələri izləmirəm”.